Oni koji bi nekoliko meseci unapred da uplate ili rezervišu letovanje, pomalo su razočarani skromnim popustima. First minute ponude omogućavaju popuste od pet, 10, 15, 20 odsto za paket aranžmane u trajanju od devet, 10, 11 i 12 noćenja. Na internetu se, istina, može pronaći i popust od čak 50 odsto, ali takve ponude su malobrojne i kratkotrajne.\nGrčka, letovališta na Halkidikiju\nZa rani buking, do sredine decembra, za hotelski smeštaj i apartmane sa prevozom u predsezoni i na kraju sezone cene su od 70 do 170 i više evra. Noćenje sa doručkom u hotelima sa četiri i pet zvezdica, u mestima Hanioti, Pefkori ili Polihrono, može da se rezerviše po ceni od 23 do 34 evra od juna do septembra. Mnogi hoteli daju popuste ili gratis smeštaj za decu.\n- Nešto ranije su puštene u prodaju letovanja u Grčkoj za iduću sezonu, ali to svakako turistima može doneti više pogodnosti. Osim što je vreme isplate duže ukoliko plaćaju na rate, prvi mogu da izaberu sedište u autobusu, sobu u kojoj će boraviti, spratnost apartmana ili sobe i druge okolnosti. Stižu nam i predrezervacije i rezervacije – kažu turistički radnici i dodaju da su cene na nivou prethodne sezone plus popusti.\nVeoma su i za narednu sezonu popularne Kasandra i Sitonija, čija istočna strana gleda ka Atosu. U Nikitiju, Neos Marmarisu i Metamorfozi hotelski smeštaj, za buking do kraja januara 2020. godine, usluga noćenja sa doručkom je 209 evra po osobi u maju. Cene se povećavaju do 385 evra u jeku sezone, a kasnije padaju do kraja idućeg oktobra kada će sezona biti zatvorena.\nZa ostrvo Evija i druge ostrvske destinacije u ponudi su brojni hoteli i apartmani. Deset noćenja u Pefki u privatnom studiju je 65 evra tokom cele sezone.\nU Nei Poriju, primorskom selu u oblasti Pierija ispod planine Olimp, cene za smeštaj su od 89 do oko 300 evra po osobi u dvokrevetnom studiju za 10 noćenja sa prevozom.\nU sezoni se mogu naći i povoljniji aranžmani, pa se luksuzan apartmanski smeštaj u julu i avgustu prodaje za 200 i 215 evra i omogućena je otplata na rate.\nU turističkim agencijama kažu da su u Grčkoj omiljene destinacije mladih iz Srbije Zakintos i Kavos. Rani buking omogućava znatne popuste i na Zakintosu u predsezoni paket aranžman u Laganasu u više vila košta 89 ili 119 evra, dok je dinarski deo aranžmana do 4.000 dinara. Do kraja novembra mogu se obezbediti popusti do 20 odsto, do februara 10 i marta pet odsto.\nZa Kavos na Krfu kažu da je grčka Ibica zbog diskoteka, klubova i barova koji rade non-stop. Turisti na forumima hvale i smeštaj u ovom mestu, a mladi ga vole jer u njemu nastupaju poznati di-džejevi. Smeštaj i prevoz su već od oko 170 evra, sa popustima za first minute, ali aranžmani mogu biti jeftiniji za još 20 do 30 evra ili skuplji za dodatne usluge.


Poslovi Vranje - Poslovi Akademija Oxford\nStopa nezaposlenosti na teritoriji grada Vranja, koji se smatra centrom čitavog Pčinjskog okruga je na relativno niskom nivou.\nU ovom administrativnom, ali i kulturnom, te ekonomskom centru okvurga živi preko 55 000 stanovnika koji naseljavaju uže gradsko područje, odnosno nešto preko 80 hiljada njih koji su naseljeni u širem području grada. Samim tim što je tek nešto manje od 10 000 stanovnika prijavljeno na zvaničnu evidenciju vranjanske Nacionalne službe za zapošljavanje, jasno je da je zaista reč o gradu u kome je relativno mali procent stanovništva nezaposlen.\nOno što je naročito interesantno, kada su poslovi u Vranju u pitanju, odnosno potraga za njima, jeste da je prisutan veliki broj kandidata koji sa jedne strane imaju fakultetsko obrazovanje, a sa druge strane je isto tako veliki broj onih koji uopšte nisu kvalifikovani, to jest koji ne poseduju nikakvo zanimanje. A tome treba dodati i podatak da je skoro polovina nezaposlenih ženskog pola, kao i oni kandidati koji nisu stariji od 30 godina.\nTakođe prema zvaničnim podacima koji su dostupni, grad Vranje spada među one u kojima je nezaposlenost na nivou ispod prosečne stope nezaposlenosti u celoj Srbiji. Podrazumeva se da iako stopa nezaposlenosti nije na naročito visokom nivou, kao što je slučaj u nekim drugim gradovima u našoj zemlji, na sajtu poslovi Akademije Oxford svi zainteresovani kandidati vrlo lako mogu da dođu do zaposlenja u ovom gradu.\nInače, sama činjenica da se grad nalazi u neposrednoj blizini granice sa Bugarskom, odnosno Bivšom Jugoslovenskom Republikom Makedonijom, jasno pokazuje da je Vranje smešteno na raskrsnici važnih puteva, a da je isto tako od najpoznatije luke za međunarodni transport u ovom delu Evrope, grada Soluna u grčkoj oblasti Makedonija, udaljen tek nešto manje od 300 kilometara. Pored toga, u Vranju su naročito razvijeni trgovinska delatnost i turizam, ali i industrijska proizvodnja, odnosno hemijska, kao i tekstilna industrija. U ovom gradu na jugu Srbije se nalaze i predstavništva mnogobrojnih inostranih kompanija, ali i čuvena fabrika nameštaja “Simpo”, a svakako treba pomenuti i fabriku “British american tobacco”, te “Hellenic petroleum” i mnoge druge strane, ali i domaće firme.\nNa teritoriji grada, prema zvaničnim informacijama ima preko 2 500 pravnih subjekata, što ga čini idealnim izvorom za poslovanje, zato i nije čudno što se oglasi u okviru kategorije posao Vranje na sajtu poslovi Akademije Oxford neprekidno dopunjuju novim konkursima. Tako će svi zainteresovani kandidati, osim oglasa za poslove u pomenutim oblastima, koje su ujedno i najrazvijenije u ovom gradu, pronaći i poslove u oblasti administracije, marketinga i menadžmenta, odnosno ekonomije, računovodstva i prava, ali i zdravstva, umetnosti, ugostiteljstva i zaštite životne sredine, kao i dizajna, te u kategoriji bankarstvo finansije. Na našem sajtu su prisutne i druge kategorije, naravno, a zainteresovani kandidati bi trebalo da sa puno pažnje pregledaju oglase za poslove u ovom gradu, kako bi što pre mogli da pronađu onaj koji, žele da se bave.\nU principu je najvažnije da se odlučite za onaj oglas u kome ispunjavate apsolutno sve uslove koji su navedeni, kako biste stvorili mogućnost da vas potencijalni poslodavac shvati kao ozbiljnog kandidata i samim tim i zaposli. Međutim, nemojte da se iznenadite ukoliko u oglasima koji nude posao u Vranju nađete i niz specifičnih uslova, a koji se odnose kako na poznavanje rada na računaru, tako i na znanje određenog stranog jezika viših nivoa, te posedovanje vozačke dozvole određene kategorije, ali čak i posedovanje specifičnih sertifikata, odnosno drugih validnih dokaza o veštinama koje se zahtevaju za obavljanje konkretnog posla.\nNaravno, mnogi potencijalni kandidati smatraju da poslodavac preteruje sa zahtevima, ali je opšta preporuka da ako zaista želite da pronađete zaposlenje u željenoj struci u ovom gradu, svakako ispoštujete u potpunosti te zahteve, jer oni sigurno nisu bez razloga navedeni. Inače, poznato je da poslodavci u većini slučajeva uopšte ne uzimaju u razmatranje prijave onih kandidata koje ne sadrže svu navedenu dokumentaciju, odnosno CV, pa zato i jeste važno da se pažljivo ispitaju oglasi za posao u Vranju koji vas interesuju, jer ćete tako uštedeti i svoje vreme, a ujedno i nećete trošiti slobodno vreme potencijalnog poslodavca, budući da svako od njih tačno zna kakav profil kandidata odgovara određenom radnom mestu.\nNa sajtu poslovi Akademije Oxford, osim mogućnosti da sami pretražujete oglase za posao u Vranju, možete i da se vrlo jednostavno prijavite na našu mejling listu, kako biste osigurali stizanje poslova iz željenih kategorija u ovom gradu putem mejla i time ubrzali čitav postupak potrage za zaposlenjem.


Naslovnica INSTANT Najava uvođenja posebnih viza predstavlja kažnjavanje svih građana BiH\nPredsjednik Republike Srpske i izabrani srpski član Predsjedništva BiH Milorad Dodik izjavio je da je najava uvođenja posebnih viza građanima BiH za ulazak u Evropsku uniju loša poruka koja će dodatno oslabiti povjerenje prema Uniji.\nOčigledno je da je razlog za uvođenje posebnih viza pojačan oprez zbog opasnosti od terorizma, prije svega, radikalnog islamskog. Smatram da uvođenje viza kao vid borbe protiv terorizma predstavlja kažnjavanje svih građana, pa i onih koji su godinama pozivali na borbu protiv terorizma – rekao je Dodik za Srnu, upitan da prokomentariše najavu da će građani BiH, ali i građani još 61 države, uključujući i SAD, od 2021. godine morati popunjavati elektronski obrazac prije nego uđu u prostor država članica EU, koji će koštati sedam evra, a ukoliko bude odobren, važiće tri godine.\n– Međutim, nismo spremni da plaćamo cijenu pojedinaca koji su na bilo koji način učestvovali u terorističkim aktivnostima ili ih pak politički podržavali. Spremni samo da sarđujemo sa EU, SAD, Rusijom i svim zemljama svijeta koje čine antiterorističku koaliciju, ali nismo spremni da zarad pojedinaca budemo kažnjeni svi – naglasio je Dodik.\n– Od ostalih članova Predsjedništva tražiću da pronađemo način i mehanizam da spriječimo nepovoljan razvoj situacije kada su vize u pitanju, a ukoliko budemo primorani zatražiću i da, u skladu sa međunarodnim pravom, iskoristimo princip reciprociteta prema zemljama koje se na ovaj način budu ponašale prema našim građanima – naglasio je Dodik.\nPrethodni članakU neredima na granici tri migranta zadobila povrede, među njima i dijete\nSljedeći članakMUP USK otkrio šta će sa migrantima koji večeras vozom dođu u Bihać (VIDEO)


AFP: Francuska suspendovala odluku o povećanju poreza na gorivo - Radio Kontakt Plus\nAFP: Francuska suspendovala odluku o povećanju poreza na gorivo\n14:04, 04.12.2018Izvor: Beta\nVlada suspenduje povećanje poreza na gorivo na šest meseci i tarife za gas i struju se neće podizati tokom zime, objavio je danas francuski premijer Eduar Filip, potvrdivši raniju najavu da će uvesti te mere kako bi se stišale tenzije zbog nezadovoljstva pokreta "Žutih prsluka".\n"Ni jedna taksa ne zaslužuje da dovede u opasnost jedinstvo nacije", rekao je Filip u televizijskom obraćanju i dodao da je "trebalo biti gluv i ne čuti bes" Francuza.\nŠef vlade je prethodno odluku donetu na sinoćnjem sastanku u Jelisejskoj palati s predsednikom Francuske Emanuelom Makronom saopštio poslanicima stranke Francuska u pokretu (LREM).\nU nastojanju da smire situaciju, vlada i predsednik Emanuel Makron su odlučili da na šest meseci suspenduju tri fiskalne mere koje je trebalo da stupe na snagu od januara 2019. koje se odnose na povećanja ekoloških taksi na gorivo.\n"U tom periodu želimo da odredimo i sprovedemo prateće mere koje će biti pravedne i efikasne. Ukoliko ih ne pronađemo iz toga ćemo snositi posledice", rekao je premijer.\nOn je rekao da je vlada takođe čula uznemirenost oko uslova tehničke kontrole vozila, koje tu kontrolu čine komplikovanom i poskupljuju je, tako da je i ta mera suspendovana na šest meseci da bi se u međuvremenu našla "pravedna prilagođavanja".\nPremijer je sumirao da ni cene struje, ni gasa neće biti povećane kako je bilo predviđeno dok se to bude razmatralo, odnosno tokom predstojeće zime.\n"Te odluke, koje stupaju na snagu odmah treba da dovedu do smirivanja u zemlji" rekao je on i dodao da to treba da omogući vođenje pravog dijaloga oko svih nezadovoljstava izraženih proteklih nedelja.\n"Glavna uloga države da garantuje javni red ali moramo se boriti protiv bilo čega što ugrožava jedinstvo nacije", rekao je Filip i dodao da svake buduće demonstracije treba da budu zvanično prijavljene i sprovedene u miru.


Portal Sarajevo-RS.com - Emotivne reakcije Paljana na film „Kosovo – momenat u civilizaciji“\nsubota, 07 Oktobar 2017 18:53\nDokumentarni film „Kosovo – momenat u civilizaciji“ režisera Borisa Malagurskog premijerno je večeras prikazan u Kulturnom centru Pale, a publika je nakon filma pozitivno ocijenila ovo djelo poručivši da se radi o nečemu što treba cijeli svijet da vidi.\nNaime, radi se o dokumentarcu koji predstavlja UNESCO baštinu Srbije na Kosovu i Metohiji, a cilj je da se time predstavi i njena ljepota, ali i njena ugroženost, te da se objasni zbog čega je ta baština ugrožena.\nRežiser filma Boris Malagurski rekao je novinarima da je baština Srbije na KiM važna, ne samo za srpski narod, već za čitavu civilizaciju.\n„To je ono što je srpski narod kroz svoje djelovanje podario svjetskoj civilizaciji i što mora da se sačuva. U velikoj mjeri je ugroženo od strane mnogih faktora, prije svega albanskih ekstremista, koji su uništavali manastire na KiM“, rekao je Malagurski na Palama.\nOn je otkrio podatak da je na Kosovu i Metohiji od 1999. godine do danas uništeno više od 150 crkava i manastira, a da su i dan danas te svetinje ugrožene.\n„Želimo da povučemo paralelu ka Bliskom istoku, prije svega Siriji i Iraku, sve ljude koje je zaboljelo kada su vidjeli uništavanje kulturne baštine u Palmiri, želimo da zaboli kada vidimo uništavanje crkve u Podujevu, kada albanski ekstremista ruši krst, pali crkvu, skrnavi ikone“, istakao je Malagurski dodavši da cijeli svijet treba da zabole takvi prizori.\nMalagurski je dodao da je film snimljen sa namjerom da svijetu otvorimo oči i da shvate šta se dešava, te da je film prvenstveno usmjeren ka stranoj, ali i domaćoj publici koja ne zna šta se dešava.\nZamjenik gradonačelnika Istočnog Sarajeva Danko Vučetić istakao je posebnu važnost premijere ovog filma u Istočnom Sarajevu rekavši da je to „vid borbe za istinu o dešavanjima u proteklom periodu na Kosovu“.\nVučetić se zahvalio Borisu Malagurskom na ovom filmu dodavši na ovaj način istina srpskih svetinja treba da izađe na svjetsku scenu.\nOn je napomenuo da Grad Istočno Sarajevo podržava i nastojaće da podrži sve slične aktivnosti koji su važni, kako za građane Srpske, tako i za srpski narod u matici Srbiji i srpskom „oltaru“ Kosovu.\nDirektor Kulturnog centra Pale Marko Sikima izrazio je veliku zahvalnost Borisu Malagurskom i ljudima koji su se pobrinuli da ovaj film pogleda paljanska publika, te izrazio nadu da će se saradnja sa režiserom nastaviti.\nFilm je svjetsku premijeru doživio u Parizu, dok je u Srbiji prikazan u Hramu Svetog Save u Beogradu.\nPrije nekoliko dana je prikazan u Banjaluci, a večeras od 20:00 časova biće prikazan i u Kulturnom centru Istočno Novo Sarajevo.\nFilm je dobio podršku Kancelarije za KiM Republike Srbije, koja je projektno podržala film, Turističke organizacije Srbije, Ministarstva spoljnih poslova Srbije, SPC i ljudi širpm svijeta koji su podržali i donirali ovaj film.\nI nakon premijere u Palama, građani su imali priliku da doniraju novac i tako pomognu da ovaj film vidi što više ljudi širom Balkana, Evrope i svijeta.\nViše iz kategorije: « Malašević otvorio 11. „Jahorina film festival“ The Hitman's Bodyguard (2017) »


Omogućiti adekvatno učešće civilnog sektora – pismo Vladi i Ministarstvu evropskih poslova – Centar za građansko obrazovanje\nDuško Marković, predsjednik Vlade\nAleksandar Andrija Pejović, ministar\nPodgorica, 11.5.2017. godine\nObraćamo Vam se povodom nedavne odluke koju je donijela Vlada Crne Gore, da Vuka Maraša, predstavnika NVO MANS, izostavi iz Radne grupe za pripremu i vođenje pregovora o poglavlju 23 – Pravosuđe i temeljna prava.\nNaime, uvidom u sadržaj Odluke o izmjeni odluke o Obrazovanju Radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine koja se odnosi na pregovaračko poglavlje 23 – Pravosuđe i temeljna prava, informisali smo se da je Vlada, 13.aprila 2017. godine, usvojila zaključak kojim je Vuk Maraš isključen iz prijedloga Odluke.\nObaveza je Vlade Crne Gore da proces pregovora o pristupanju EU vodi transparentno i da omogući adekvatno učešće civilnog sektora, a naša je obaveza, kao predstavnika/ca nevladinog sektora, da svojim djelovanjem doprinesemo transparentnosti tog procesa. Smatramo da to nije moguće, ukoliko se ovakve odluke donose mimo procedura i bez obrazloženja.\nStoga apelujemo da informišete javnost o razlozima izostavljanja kandidata MANS-a iz članstva u Radnoj grupi za praćenje primjene mjera iz Akcionog plana za poglavlje 23, da preispitate takvu odluku i da ga izmjenom Zakljucka 07-931 imenujete za člana Radne grupe, kako bi se saradnja sa civilnim sektorom mogla odvijati u skladu sa demokratskim principima za koje ste se javno deklarisali.\nMaja Raičević, izvršna direktorka, Centar za ženska prava\nAna Novaković, izvršna direktorka, Centar za razvoj nevladinih organizcija (CRNVO)


Tim Sistem peć na pelet za etažno grejanje rittium 14 hydro 018 1004 bež | ePonuda.com\nTim Sistem peć na pelet za etažno grejanje rittium 14 hydro 018 1004 bež cene\nEPonuda nije internet prodavnica već Vam omogućava da brzo i lako nađete Tim Sistem peć na pelet za etažno grejanje rittium 14 hydro 018 1004 bež po najjeftinijoj ceni. Naš cilj je da kupci budu što bolje informisani o ponudi Tim Sistem peć na pelet za etažno grejanje rittium 14 hydro 018 1004 bež na tržištu Srbije. Vrlo lako nalazite željeni proizvod za kategoriju Peći na pelet cene, ne morate da lutate od sajta do sajta za Tim Sistem Peći na pelet, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tim Sistem peć na pelet za etažno grejanje rittium 14 hydro 018 1004 bež sa PRODAVCEM. EPonuda ne može da garantuje potpunu tačnost specifikacije i slika za Tim Sistem peć na pelet za etažno grejanje rittium 14 hydro 018 1004 bež. Pre kupovine, podatke za Tim Sistem peć na pelet za etažno grejanje rittium 14 hydro 018 1004 bež proverite na sajtu PROIZVOĐAČA.


Ćirilica u digitalnom svetu: predstavljamo fontove Orto RNIDS | RNIDS\nNovo pismo predstavljamo tokom onlajn skupa „Ćirilica u digitalnom svetu“, zakazanog za 27. januar sa početkom u 11 časova. Tokom skupa dr Svetlana Slijepčević Bjelivuk, naučna saradnica na Institutu za srpski jezik SANU, održaće predavanje u kom razmatra koliko je internet izmenio srpski jezik, kako se naša komunikacija na maternjem jeziku i pismu izmenila pod uticajem onlajn sredstava komunikacije i može li se i koliko braniti jezička baština od takvih uticaja. Kakva je uloga ćirilice u poslovanju, imajući u vidu oslonjenost modernog poslovanja na internet, razmatraće trojica panelista. Kako i koliko robne marke, privreda i institucije tržišno komuniciraju na ćirilici, koliko je korišćena u dizajnu, šta su izazovi, a šta prednosti upotrebe ćirilice, objasniće Igor Adamović, kreativni direktor, Control Creative. Koliki je izazov kreirati i održavati sajtove na ćirilici i sa ćiriličkim linkovima, i implementirati transliteratore u različite CMS-ove, kao i šta propisuju međunarodni standardi koje proizvođači softvera i velike onlajn platforme (ne)poštuju, ispričaće Vladimir Marić, direktor programerske firme Mrežni sistemi. Šta sve (ne)znamo o programiranju na ćirilici i programskom jeziku Ć++ pojasniće nam Petar Slović iz kompanije Quantox Technology. Kako je nastao i kako radi Ćirilizator, proširenje za veb-pregledače koje omogućava preslovljavanje sadržaja veb-sajtova sa latinice na ćirilicu, objasniće njegov autor Jovan Turanjanin. Program vodi i panel moderira Zoran Stanojević, urednik internet portala RTS-a.\nOrto RNIDS je drugo po redu pismo srpske ćirilice napravljeno prevashodno za upotrebu na internetu i putem digitalnih kanala komunikacije koje RNIDS, povodom obeležavanja godišnjice .срб domena, poklanja. Za razliku od Areal RNIDS-a, predstavljenog u januaru 2020. godine, slabserifnog tipografskog pisma, Orto RNIDS je sanserifno tipografsko pismo humanističkog tipa. Karakteristike novog pisma predstaviće Ana Prodanović, docentkinja na Fakultetu promenjenih umetnosti i autorka fontova.\nSkup uživo možete pratiti na RNIDS-ovom Jutjub kanalu ili Fejsbuk stranici. Novi fontovi Orto RNIDS biće dostupni za preuzimanje sa RNIDS-ovog sajta 27. januara po završetku skupa.


Vesti online / Vesti / Svet / Postignut dogovor: Prekid vatre u pojasu Gaze\nAgencija Rojters je, pozivajući se na informisani izvor sa palestinske strane, saopštila je da je sporazum o prekidu vatre postignut posredovanjem Egipta stupio na snagu u ponedeljak u 4.30 (3.30 po srednjoevropskom vremenu).\nKasnije je izraelska vojska saopštila da se od 7 časova ukidaju sva ograničenja uvedena stanovništvu juga zemlje u vezi sa palestinskim granatiranjem. Ovo faktički potvrđuje izveštaje o postizanju sporazuma o prekidu vatre.\nOd početka granatiranja u maju Palestinci su ispalili oko 600 raketa i mina na jug jevrejske države, na šta je izraelska vojska reagovala napadima na skoro 300 meta u Pojasu Gaze. Prema poslednjim podacima, na izraelskoj strani su poginule četiri osobe, a na palestinskoj 25.\nRazmena vatre prekinula je više od mesec dana zatišja, čime je postala najveća i najkrvavija od leta 2014. godine. Ovo bi moglo dovesti u pitanje bezbednost održavanja međunarodnog muzičkog takmičenja Evrovizije, koje bi trebalo da se održi sredinom meseca u Tel Avivu.


Vesić: Beograd odlučno protiv policijskog časa, neprihvatljivo da se sve zatvori – Borba\nBeograd, 3. decembra 2019.- Zamenik gradonacelnika Goran Vesic (na slici) obratio se danas u Starom dvoru na obelezavanju Medjunarodnog dana osoba sa invaliditetom. FOTO TANJUG/ MILICA NIKOLIC/ nr\nZamjenik gradonačelnika Beograda Goran Vesić ponovio je da je Beograd odlučno protiv uvođenja policijskog časa i da se zalaže da se sprovode postojeće epidemiološke mjere u borbi proti korona virusa, bez novih restrikcija.\nSjednica Kriznog štaba za suzbijanje epidemije korona virusa, na kojoj se očekuje donošenje novih epidemioloških mera, najavljena je za danas.\n„Prošli vikend je pokazao da, ukoliko se radno vrijeme ugostiteljskih objekata i tržnih centara organiči do 14 sati, nastaje pravi stampedo. Potpuno je logično i normalno da se boravak ljudi na tim mjestima rasporedi tokom čitavog dana i da se strogo poštuju epidemiološke mjere, ali i da se kažnjavaju oni koji ih ne poštuju“, kazao je za „Večernje novosti“.\nVesić je naglasio da je neprihvatljivo da se „sve zatvori“ jer bi to bila, kako je ocijenio, pogubna mjera po male, porodične firme, „a oni koji to predlažu ne razmišljaju o tome kakve bi posledice takva odluka imala po mentalno zdravlje stanovništva“.\n„Nikada neću, po cijenu da odem sa funkcije na kojoj sam, glasati za alibi odluke koje uništavaju ekonomiju ove zemlje“, dodao je on.


Hiljade ljudi protestovale u Frankfurtu zbog mjera štednje - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sedmica u slikama: 12.- 18. maj 2013. Beograd: Čistač cipela Oboren Ginisov rekord u maturantskom plesu Stan' Neretvo Stranica TV LibertyRSE na YouTube-uFoto galerijeVideo Vijesti Hiljade ljudi protestovale u Frankfurtu zbog mjera štednje Printajte Veličina slova - + 19.05.2012 Najmanje 20.000 ljudi prošlo je danas ulicama Frankfurta u protestnoj šetnji povodom mjera štednje koje su uvedene u okviru borbe protiv dužničke krize u evrozoni.\nPolicija je zatvorila glavne saobraćajnice u centru grada i postavila kontrolne punktove na autoputu u okolini, u okviru operacije zaštite njemačke finansijske prijestonice.\nDemonstranti su nezadvoljni zbog, kako kažu, patnji koje vlasti nanose ljudima svojim mjerama. Ovakvo raspoloženje pojačano je od izbora u Grčkoj koji nisu dali jasnog pobjednik, što je podstaklo priče o ugroženosti evrozone.\n"Protivimo se opštoj evropskoj politici osiromašavanja koju provodi trojka", izjavio je portparol antikapitalističkog pokreta koji je organizovan po ugledu na američki pokret "Okupirajmo".\nIzraz "trojka" odnosi se na Evropsku centralnu bnaku (ECB), Međunarodni monetarni fond i EU, čiji zvaničnici nadgledaju programe isplate pomoći Grčkoj, Portugalu i Irskoj.\nOrganizatori su saopštili da se u Frankfurtu okupilo 25 000 demonstranata, a policija je objavila podatak o 20 000 ljudi.\nECB, koja ima sjedište upravo u Frankfurtu, najodgovornija je za provođenje mjera protiv krize, a političari, investitori i demonstranti traže da bude još aktivnija u tom pogledu.\nECB tvrdi da je već preduprijedila veliki kreditni slom operacijama bez presedana u decembru i februaru, kada je u evropski finansijski sistem unijela više od jednog triliona evra.


Egipat: Nastavlja se suđenje Morsiju - Vijesti.me\nSuđenje svrgnutom predsjedniku Egipta Mohamedu Morsiju za ubijanje opozicionih demonstranata 2012. godine biće nastavljeno danas, nakon što je on, na odvojenom suđenju, insistirao na tome da je i dalje legitimni predsjednik.\nDanas bi u zgradi Policijske akademije u Kairu, koja se nalazi pod jakim obezbjeđenjem, trebalo da se održi treće ročište u sudskom procesu u kome su Morsi i još 14 osoba optuženi da su, kao članovi "Muslimanske braće", podsticali ubijanje opozicionih demonstranata u decembru 2012. ispred predsjedničke palate, prenio je AFP.\nPrethodno ročište je bilo odloženo zbog "vremenskih uslova" koji su onemogućili da se Morsi prebaci iz zatvora do suda.\nIslamistička koalicija koja podržava Morsija pozvala je danas na proteste širom zemlje "u znak podrške legitimnom izabranom predsjedniku", navodi francuska agencija.\nMorsi se suočava sa još tri sudska procesa po različitim optužbama, a na početku suđenja 28. januara za bjekstvo iz zatvora 2011. je, iz staklenog kaveza u kome se nalazio zajedno sa još oko 20 optuženih, gnijevno insistirao na tome da je i dalje legitimni predsjednik Egipta.\nMorsija čeka i suđenje zbog vrijeđanja sudije, kao i suđenje po optužbama za kovanje zavjere sa stranim organizacijama u cilju izvođenja "terorističkih djela".\nSuđenje Morsiju smatra se testom za vojne vlasti u Egiptu, koje su na meti kritika zbog žestokih mjera koje primjenjuju protiv njegovih pristalica nakon što ga je vojska zbacila sa vlasti, navodi AFP.\nMorsija, prvog egipatskog predsjednika koji je izabran na slobodnim izborima, svrgla je vojska u julu prošle godine, poslije masovnih protesta protiv njegove vladavine.


Mačak na dve manifestacije Probu u čast\nVinarija Mačkov podrum učestvovala je 19. avgusta na dve manifestacije povodom obeležavanja dana rođenja Marcusa Aureliusa Probusa, rodonačelnika kontinentalnog vinogradarstva, na Šuljamačkoj glavici, a potom i u Carskoj palati u Sremskoj Mitrovici na „Zlatnom danu vina“.\nIdeja proslave na Šuljamskoj glavici, kraj Velikih Radinaca, jednom prelepom proplanku na komeje imperator Prob zasadio prvu lozu na padinama Alma Mons-a,a gospodin Milorad Milošević podigao vinograd i postavio bistu u spomen ovom velikom čoveku, Sremcu, je ocenjena kao izuzetno dobra. Ekipa koja je predstvila paletu Mačkovih vina smatra da je treba nastaviti i razvijati, uz napomenu da bi organizacija ovog događaja ubuduće morala i mogla biti na boljem nivou.\nZa priredbu „Zlatni dani vina“ koju je u večernjim satima organizovalo Udruženje poštovalaca vina „Marcus Aurelius Probus“ u sremskomitrovačkoj Carskoj palati, iznete su sve pohvale organizatorima i zadovoljstvo interesovanjem Mitrovčana za Mačkova vina. Kao i prošle godine, početak svečanosti u čast cara i vina, počela je simboličnim ulaganjem vina vinarija učesnika u Arhivskom vinskom podrumu „Kunabula“. U kolevku vina, koja ima za cilj sakupljanje svih vina fruškogorskog vinogorja, lane smo uložili Incognito, a ove godine Pinot Noir. Novost je ove godine bio defile predstavnika 25 vinarija učesnika, ulicama Sremske Mitrovice, a potom je u samoj Carskoj palate, priređena izuzetno dobro organizovana i osmišnjena degustacija vina, uz prijatne muzičke numere, koju su izvodila talentovana sremskomitrovačka deca i njihovi nastavnici.


Prijem u ambasadi Izraela povodom proslave jevrejske Nove godine : Nadlanu.com\nPrijem u ambasadi Izraela povodom proslave jevrejske Nove godine\nObjavljeno 6. sep 2018. / 11:15:29\n- Srbija i Izrael imaju odlične odnose, što je pokazala i nedavna poseta predsednika Ruvena Rivlina Beogradu - saglasili su se ambasador Izraela u Srbiji Alona Fišer Kam i ministar za inovacije i tehnološki razvoj Srbije Nenad Popović na prijemu u rezidenciji ambasade povodom jevrejske Nove godine.\nPrijemu su prisustvovali predstavnici poslovne zajednice iz Srbije i Izraela, a Popović je poručio da je ekonomija jedan od glavnih prioriteta Vlade i da članovi čine sve da zaštite investicije onih koji ulažu u Srbiju.\n- Budite sigurni da su vaša ulaganja u Srbiji sigurna i da ćemo uraditi sve da ih zaštitimo. Ako neko ima problem, može slobodno da nam se obrati, jer nam je cilj da takve stvari rešavamo i da pravimo dobro poslovno okruženje - rekao je Popović.\nOn je ukazao da je bila veoma važna poseta izraelskog predsednika i da je to pokazatelj "nikad boljih" odnosa, za šta je zahvalio i ambasadorki Aloni Fišer Kam, preneli su beogradski mediji.\nFišer Kam je zahvalila Vladi Srbije, lokalnoj zajednici, nevladinom sektoru za saradnju sa izraelskom Ambasadom i poručila da će biti još investicija iz Izraela i zajedničkih projekata.\n- Imamo nove kompanije koje su Srbiju prepoznale kao atraktivno mesto za ulaganje - rekla je Fišer Kam.\nOna je istakla da je prošla godina bila veoma značajna u političkom, ekonomskom i kulturnom smislu kada je reč o saradnji Srbije i Izraela.\n- Najvažnija je bila poseta izraelskog predsednika u julu. Bila je kratka, ali veoma značajna. Tokom ove posete, predsednik Izraela je zajedno sa predsednikom Vučićem učestvovao u ceremoniji imenovanja ulice u Zemunu po Teodoru Herclu - rekla je Fišer Kam.\nAlona Fišer-Kamambasada izraelajevrejska Nova godinanenad popovićprijem u ambasadiRobert Čoban


Majkićeva je pojasnila da su delegati stranaka iz Republike Srpske danas došli na sednicu Doma naroda kako bi još jednom ponovili svoje stavove.\n- Mi smo danas došli da to i objasnimo i ukoliko se to ne desi, nećemo učestvovati u radu Doma naroda. Gomila toga je neustavno, treba stvoriti pretpostavke, ako ste spremni za dijalog i mi smo, rekla je Majkićeva i dodala da su u BiH jednostrane odluke donosili oni koji su ruinirali Dejtonski sporazum, koji danas ne liči na onaj potpisan 1995. godine.\nMajkićeva je podsetila da je delegate u Dom naroda birala Narodna skupština Republike Srpske, te da oni moraju da se drže zaključaka te skupštine, a da su sadašnju situaciju uzrokovali visoki predstavnici.\nSaglasila se sa predsedavajućim Doma naroda Bakirom Izetbegovićem, koji je rekao da su zbog zastoja štete ogromne, ali je istakla da se samo stvaraju iluzije da se ne zna zašto ovaj dom ne radi.\nMajkićeva je podsetila da je Valentin Incko nametnuo zakon 23. jula, a da su 26. jula usaglašeni zaključci predstavnika 10 političkih partija sa sedištem u Republici Srpskoj.\n- Mi odbacujemo nametnute odluke, smatramo ih neprihvatljivim i ništavnim, poručila je Majkićeva i dodala da je u Srpskoj nametnuto 260 odluka.\nOna je istakla da su i domaći političari krivi, posebno SDA, koja nema sluha za dijalog i razgovor, navodeći da bošnjačke političke stranke nisu sele sa druga dva naroda da pričaju kako to čine sa strancima od kojih očekuju da će im napraviti državu, ali greše.\nMajkićeva je upitala da li se smatra da će problemi nestati ako se uvedu sankcije srpskom članu Predsedništva BiH Miloradu Dodiku, i istakla da je sve što je Dodik rekao i uradio u skladu sa Dejtonskim mirovnim sporazumom.\n- Nema tog poslovnika koji može da nas prisili da učestvujemo i sedimo sa onima koji nisu spremni da razgovaraju o problemima u Bi", rekla je Majkićeva i ponovila razloge zbog kojih srpski delegati neće dolaziti na sednice, a dodala je i da će uskoro Narodna skupština Republike Srpske razmatrati šest važnih dokumenta koji će odlučiti sudbinu Srpske, pa i BiH.\nBošnjaci OHR Dušanka Majkić


Zakon o izvršenju i obezbeđenju na snazi je od jula 2016-e godine. Tokom skoro dve godine njegove primene uočena su određena pitanja koja zahtevaju dalje ujednačavanje prakse i unapređenje postojećih rešenja kako bi se proces izvršenja učinio efikasnijim, kako u sudovima, tako i kroz rad javnih izvršitelja.\nMinistarstvo pravde je zato odlučilo da ponovo otvori tekst zakona i iniciralo proces pronalaženja i propisivanja rešenja koja će doprineti poboljšanju sistema izvršenja u praksi. Ministarstvo je oformilo radnu grupu, sačinjenu od predstavnika svih relevantnih institucija i organizacija uključenih u proces izvršenja kako bi se kroz inkluzivan dijalog došlo do najboljih rešenja. Radna grupa je sastavljena od sudija Vrhovnog kasacionog suda, osnovnih, viših i privrednih sudova, javnih izvršitelja, profesora pravnih fakulteta, i predstavnika poslovne zajednice (Savet stranih investitora, AmCham, itd.). Prvi sastanak radne grupe održan je u Beogradu 5.04.2018.\nRadna grupa će se u procesu izrade amandmana rukovoditi predlozima koje su na osnovu problema uočenih u praksi već identifikovale institucije kao što su Vrhovni kasacioni sud, Komora javnih izvršitelja, Privredna komora, itd. Od naročitog značaja biće zaključci radnih stolova koje je organizovao Vrhovni kasacioni sud uz podršku USAID Projekta vladavine prava i EU projekta ’Unapređenje efikasnosti pravosuđa’ u februaru i martu ove godine.\nUSAID Projekat vladavine prava pružiće stručnu i organizacionu podršku celokupnom procesu. Jedan od osnovnih ciljeva Projekta je unapređena i ujednačena praksa, kao i predvidivost i doslednost u postupku izvršenja.


Srbija u začaranom krugu: od Republike Srpske do Kosova | Autonomija\nSrbija u začaranom krugu: od Republike Srpske do Kosova\nPonašanje Srbije, posebno na međunarodnom planu, diktirano je proklamovanim strateškim ciljevima i prioritetima,…\n10. apr 2010\nPonašanje Srbije, posebno na međunarodnom planu, diktirano je proklamovanim strateškim ciljevima i prioritetima, sažetim u sloganu „i Kosovo i Evropska unija“. Ovi ciljevi su međusobno nespojivi i kontradiktorni kriterijumima i uslovima za članstvo u EU.\nKontroverzno ponašanje kako na unutrašnjem, tako i spoljnom planu proizilazi iz unutrašnje napetosti i suprotstavljenosti aktera koji definišu strateške ciljeve Srbije. Na jednoj strani, „realpolitika“ (prvenstveno zbog gotovo katastrofalne ekonomske situacije) nalaže njihovu racionalizaciju na evropskom kursu. Na drugoj, svojevremeni „ratni lobi“ (patriotski) vrši pritisak i insistira na zaokruživanju ratnih ciljeva međunarodno-pravnim i diplomatskim sredstvima. Ovaj blok je u međuvremenu ojačan intelektualnim „sledbenicima“ koji su se profilisali na nacionalističko-konzervativnoj opciji nakon smene Miloševićevog režima.\nPodnošenje kandidature za članstvo u EU (krajem 2009) podrazumeva prihvatanje nove realnosti u regionu, odnosno priznavanje novonastalih država nakon raspada Jugoslavije. Na tu činjenicu, kao i na obaveze Srbije, svakodnevno podsećaju međunarodni faktori poput SAD i EU, koji i na taj način žele da ubrzaju „zatvaranje balkanskog pitanja“. To podrazumeva evropsku perspektivu za sve novostvorene države, i to u postojećim granicama, i podjednako važi i za Bosnu i Hercegovinu i za Kosovo. U takvoj „stupici“ zvanični Beograd deluje konfuzno i nedosledno. U nastojanju da pomiri nepomirljivo, oscilira između „evropskih“ i „patriotskih“ postupaka. S jedne strane, Vlada i predsednik Republike Boris Tadić trpe međunarodni pritisak i pritisak ekonomske realnosti u zemlji i, u tom smislu, pritisak obaveze prema građanima koji su glasali za evropsku opciju 2008. Na drugoj strani je konzervativni blok koji smatra da „Evropa ima alternativu“.\nKonzervativni blok predvođen Vojislavom Koštunicom i Tomislavom Nikolićem je snažan. Iza njega stoje i moćni neformalni centri i pojedinci koji zagovaraju realizaciju nacionalnih ciljeva po svaku cenu, pa i po cenu neulaska u EU. Deo Demokratske stranke je takođe blizak ovom bloku, što unutar same stranke stvara napetosti. Šef kabineta nekadašnjeg premijera Koštunice, Aleksandar Nikitović, ističe da je politika aktuelne vlasti po kojoj „EU nema alternativu“ „lišena (je) svake političke mudrosti i elementarne državničke dalekovidosti“.\nSvaki iskorak u pravcu uvažavanja evropskih vrednosti na udaru je žestokih kritika tog kruga, uz argumentaciju da je to na štetu „države i naroda“. Đorđe Vukadinović takođe pripadnik ovog bloka i glavni urednik Nove srpske političke misli, smatra da je neodlazak Borisa Tadića na skup regionalnih lidera na Brdu kod Kranja „mali diplomatski trijumf“. To se odnosi i na izjavu Vuka Jeremića da će u slučaju nametnutog izbora „Evropa ili Kosovo“, Srbija optirati za Kosovo. On usvajanje Deklaracije o Srebrenici u republičkom parlamentu smatra greškom jer, kako kaže, „tek što se učini nešto pametno i povuče neki ispravan potez, smesta uslede tri loša koja taj čin obesmisle i stvar vrate na početak ili u još gore stanje nego što je bilo“.\nU procepu u kojem se nalazi, zvanični Beograd se kreće između ustupaka (na Kosovu) i stalnog osciliranja u pogledu Bosne. Finansijske teškoće i ekonomska paraliza nalažu prihvatanje realnih ciljeva. Srbija sve više gubi ucenjivački potencijal, jer je njena strategija najzad postala sasvim jasna i susedima i međunarodnoj zajednici. Insistiranje na ciljevima konzervativnog bloka odražava duh provincijalizma i nerazumevanje novog konteksta međunarodnih odnosa.\nStrategija „korak po korak“ na severu Kosova\nMeđunarodna strategija na Kosovu ipak daje rezultate. Iako sporo i nedovoljno efikasno, međunarodni akteri ipak „osvajaju“ sever Kosova. Cilj je da se severna Mitrovica i još tri opštine postepeno integrišu u državno-pravni poredak Kosova. Reč je o planu iza koga formalno ne stoji Evropska unija, ali koji nesumnjivo uživa njenu prećutnu podršku. O tome svedoči i otvaranje „evropske kuće“ u severnoj Mitrovici (25. marta 2010).\nEvropska unija je izradila sopstvenu strategiju za sever Kosova i indirektno će pomoći u sprovođenju strategije Međunarodne civilne kancelarije (ICO) i kosovske vlade. Koha ditore, prištinski list, navodi da pristup „korak po korak“ ima za cilj ostvarenje tri značajna pomaka – vidljivo i funkcionalno prisustvo EULEX severno od Ibra, otvaranje kuće EU u kojoj dominiraju Srbi i vidljivost projekata Evropske komisije za poboljšanje svakodnevnog života ljudi.\nKako tvrdi izaslanik Evropske unije za sever Kosova, rukovodilac „evropske kuće“ Majkl Đifoni, svih 27 članica EU podržale su njegovu ulogu posrednika za sever Kosova: „Moja uloga je veoma jasna. Imam zadatak da promovišem vrednosti koje gaji Evropska unija, a to su vrednosti koje se tiču svih ljudi, bez obzira da li se radi o severu ili o celom Kosovu, da na pragmatičan način pokrenem rešavanje problema koji se tiču kvaliteta života“. Đifoni takođe naglašava da se otvaranjem „evropske kuće“ u severnom delu Mitrovice stvaraju preduslovi „za podizanje kredibiliteta Evropske unije, za realizaciju projekata koji se odnose na poboljšanje uslova života tamošnjeg stanovništva…“\nTakav razvoj događaja na terenu poništava zvaničnu strategiju Beograda, koja podrazumeva podelu Kosova. „Prikopčavanje“ severnog dela Kosova za Srbiju je planirano preko paralelnih vlasti koje je Beograd instalirao, a koje su isključivo u toj funkciji.\nNezvanična najava Međunarodnog suda pravde (MSP) da će svoje mišljenje o legalnosti kosovske nezavisnosti dati tek krajem godine (ne pre novembra), a ne u prvoj polovini, kako je očekivao Beograd, izazvala je dodatnu nervozu. Po rečima šefa diplomatije Srbije Vuka Jeremića, odlaganje nije dobra vest, jer Srbiji odgovara da do iznošenja mišljenja dođe što je pre moguće: „Mi smo uvereni u našu pravnu argumentaciju. Što je veći prostor između danas i momenta donošenja odluke, veći je prostor za vršenje pritiska na sud“.\nOvo odlaganje onemogućava Srbiju da na predstojećem zasedanju Generalne skupštine Ujedinjenih nacija u septembru, na osnovu (očekivanog) mišljenja MSP, inicira raspravu i eventualno ishoduje novu rezoluciju UN, kojom bi bili omogućeni ponovni statusni pregovori Beograda i Prištine. Iza ove strategije stoji zamisao o podeli Kosova.\nU tom smislu već cirkulišu kritike poput onih da Srbija, kada je reč o Kosovu, „zna šta neće, ali ne zna šta hoće“. U komentaru lista Politika , na primer, ističe se: „Čega Srbija može da se odrekne? Teritorije većinski nastanjene Albancima koji ovu državu Srbiju de jure i de fakto ne priznaju dve decenije… ? Ako da, u zamenu za šta? Šta je minimum srpskih zahteva? Ahtisarijevi pregovori su odavno završeni i građani imaju pravo da znaju šta je ono ispod čega Srbija nije i neće da ide… I konačno: Ima li Srbija neki protivargument u rukavu? Je li to, možda, zahtevanje istih prava za Republiku Srpsku kao što ih je (albansko) Kosovo dobilo od većine zemalja EU?“\nOdnos Srbije prema Republici Srpskoj je „ključ“ razumevanja teritorijalnih aspiracija u odnosu na Bosnu, koje traju više od 150 godina. I ratove devedesetih godina prošlog veka treba prvenstveno posmatrati u tom kontekstu. Dejtonski sporazum (1995), kojim je konstituisana Republika Srpska, srpska elita razume kao ostvarivanje tog cilja u datim međunarodnim okolnostima. Strategija Srbije već 15 godina je sprečavanje konstituisanja funkcionalne bosanske države, i u tome je do sada bila uspešna. U tom smislu održava se i teza o nemogućnosti da Bosna opstane u postojećim granicama.\nKljučni međunarodni akteri, svesni ove činjenice, postigli su veoma široku saglasnost o neophodnosti revizije Dejtonskog ustava, kako bi se osnažila unutrašnja kohezija BiH. Sve napore i inicijative u tom pravcu vešto opstruira Republika Srpska i njen lider Milorad Dodik sa ciljem da se dovede u pitanje opstanak Bosne kao države. Milorad Dodik je glavni pokretač svih akcija koje provociraju unutrašnje tenzije u BiH (pretnja referendumom, ignorisanje Sarajeva kao bosanskohercegovačke prestonice, navodna odbrana Dejtonskog sporazuma i dr).\nPremijer Republike Srpske je proširio svoje inicijative i na Kosovo. Nedavno je pozvao Srbe i Albance na „istorijski dogovor“ u ime okončanja međusobnih teritorijalnih sporova, jer je, kako je rekao, „podela Kosova jedino je realno održivo rešenje koje bi moglo da bude prihvatljivo i za Srbe i za Albance“. Njegov argument je da će Albanci vrlo teško vladati severom Kosova, pa sugeriše da se „sever Kosova ponudi za trajni mir i razgraničenje sa Srbijom“, jer ni „Srbija ne sme dozvoliti da zbog Kosova bude zarobljena još 50 godina“.\nIdeja o razmeni „teritorije za mir“ u slučaju Kosova ima šire implikacije, jer bi zapravo podrazumevala i prekomponovanje drugih granica na Balkanu. Sa stanovišta srpskih nacionalista bilo bi poželjno partnerstvo Albanije u pokretanju nove runde korekcija granica. Svojevremeno je Beograd dosta polagao na Tiranu i „opipavao“ njenu spremnost u odnosu na podelu Kosova. Međutim, to priželjkivano partnerstvo nije realizovano.\nUpravo je Kosovo bilo povod za novu ponudu za Bosnu. Dodik je u javnost izašao i sa opcijom „mirnog razdruživanja“ BiH. Njegova argumentacija se svodi na to da, ako druge strane u Bosni i međunarodni akteri budu tražili promenu Dejtonskog sporazuma i Ustava „sve varijante su otvorene i legitimne.“ Ako se otvori rasprava o BiH i budućem uređenju, Dodik smatra da je „mirno razilaženje opcija jer i Republika Srpska ima pravo na odlučivanje o statusu“.\nBeograd na muci\nStalni nadzor i pritisci međunarodne zajednice nalažu zvaničnom Beogradu da se u odnosu na BiH ponaša konstruktivno. Stoga Beograd za sada ne reaguje na ovakve Dodikove stavove. Osim toga, Vlada je suočena s ozbiljnim ekonomskim teškoćama o čemu svedoče i iznenadna ostavka guvernera Narodne banke Jelašića, tenzije na forumu ekonomskih stručnjaka na Kopaoniku i stalni pad životnog standarda.\nZvanična politika Srbije prema Bosni i Hercegovini formulisana je na poziciji da će podržati „svako rešenje o kome se dogovore tri konstitutivna naroda“. To, međutim, ne znači da „Dodikove opcije“ nisu u igri u konzervativnom bloku, formalnom i neformalnom. Na nedavnom „naučnom“ skupu (krajem marta) u Beogradu povodom obeležavanja 15. godišnjice Dejtonskog mirovnog sporazuma (8 meseci pre stvarnog datuma njegovog zaključenja) traženo je „vraćanje izvornim principima Dejtona“. Skupu su prisustvovali javnosti poznati nosioci srpskog nacionalnog projekta od Dobrice Ćosića, Svetozara Stojanovića, Ljiljane Smajlović, do Đorđa Vukadinovića, Slobodana Antonića i drugih…\nMilorad Dodik je kao glavni govornik na skupu uputio veoma jasnu poruku: „Dejtonski sporazum je dokument za političku istoriju i političku budućnost BiH“. Odnosno, ako dođe do rasprave o novom ustavu, unutrašnjem uređenju BiH, „onda mislim da je jedini održiv koncept mirni razlaz i mirna egzistencija dva entiteta“.\nMeđunarodna zajednica treba da intenzivira svoju ulogu na Balkanu kako bi suštinski doprinela stabilizaciji regiona. U tom smislu 2009. godina je bila iskorak za ceo region, posebno kada je o Srbiji reč. Međutim, aspiracije Beograda ožive kad god popusti pažnja međunarodne zajednice.\nU cilju uspostavljanja regionalnog poverenja neophodno je da se isključi mogućnost liderstva bilo koje zemlje na Balkanu. Liderstvo Srbije, za koje se Beograd stalno kandiduje, samo je druga forma srpskih aspiracija u regionu.\nPrivredne teškoće nalažu promenu ponašanja Vlade, pre svega u formulisanju ekonomske politike. Međutim, za sada nema naznaka da iko od političkih aktera želi takvu promenu. To može da pogorša situaciju u Srbiji. U tom slučaju fokus može da se pomeri na susede i radikalizuje odnose u BiH.\nZato je neophodno ubrzati članstvo BiH i Crne Gore u NATO, jer to stavlja tačku na granična pitanja. Za dinamiziranje regiona neophodno je definisati ekonomske politike koje bi reflektovale lokalne mogućnosti, posebno u domenu poljoprivrede.\n(Helsinki bulletin br. 62, mart 2010.)\n „Dobri sused Kosovo“, Danas, 17. mart 2010.\n „Nametanje genocida“, Politika, 30. mart 2010.\n Koha ditore, 24. mart 2010.\n „Srbija ne može da koči Kosovo na putu ka EU“, Blic 22. mart 2010.\n Politika, 29. mart 2010.\n „Kosovo ili – tačno znamo šta nećemo“, Politika, 26. mart 2010.\n Prema Danasu, 15. mart 2010. godine\n Kurir, 27. mart 2010.\n “Miran razlaz je održiv koncept”, Danas 27-28. mart 2010.\nGrad bez ptica, ostale samo vrane, svrake i golubovi\nZLATKO JELISAVAC: Nikada nećete ni biti Žaklina\n(Pod) razno (1.982) Arhiva (23) Autori (8) Stvarni ljudi (15) Autonomija (18.185) Antidiskriminacija (69) Autori (2.566) Aleksandar Kocić (48) Aleksandra Bosnić (11) Ana Lalić (12) Andrej Nikolaidis (4) Boris Varga (2) Branislava Opranović (35) Dalibor Stupar (19) Dinko Gruhonjić (84) Dragan Bursać (6) Dragan Markovina (2) Dragana Rakić (20) Đerđ Konrad (49) Igor Besermenji (205) Jan Briza (11) Larisa Inić (34) Laslo Vegel (428) Milivoj Bešlin (7) Miloš Vasić (82) Mirko Đorđević (146) Natalija Jakovljević (12) Nedim Sejdinović (41) Nora Hicko (6) Pavel Domonji (43) Pavle Radić (346) Tamara Kaliterna (85) Teofil Pančić (87) Tihomir Novak (111) Vojin Ivkov (5) Zlatko Jelisavac (428) Civili (138) Kultura (1.360) Marginalci (1.614) Ogledalo (5.114) Stav (2.073) Utočište: Nacionalizam (1.395) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (1.164) Izbori (241) Izdvajamo (4.243) Jugoslavija (2.718) Karikatura nedelje (240) Mladi i mediji (13) Planeta (2.669) Podsetnik (31) Šta s’ to rek’o! (432) Vesti (6.880) Vesti čitalaca (6) Video (11) Vojvodina (17.574) Aktuelno (9.776) Decentralizacija (209) Dijalozi (15) Dokumenti (74) Ekonomija (809) Evropa u Vojvodini (44) Lokalne samouprave (970) Pogledi (734) Seminari (13) Tribine (30)


pink.rs | Vesić: Srbija poštuje svoju antifašističku tradiciju\nGradski menadžer Goran Vesić, koji se u Skupštini grada Beograda sastao sa članovima Međunarodne federacije pokreta otpora i antifašista (FIR) izjavio je danas da Srbija poštuje svoju antifašističku tradiciju.\nKomentarišući što je Beograd domaćin sednice izvršnog odbora FIR-a, Vesić je istakao da je to priznanje svemu što su uradili Grad Beograd i Vlada Srbije na promociji antifašizma.\n-Ponosno kažem da od 2012. godine kada je predsednik Aleksandar Vučić dobio poverenje građana, Srbija poštuje svoju antifašističku tradiciju, poštuje sve antifašističke praznike i sa ponosom slavimo i 9. maj i 20. oktobar. Bilo je nažalost perioda kada se u Beogradu 20. oktobar nije ni proslavljavao, što je tužno - rekao je on.\nVesić, koji je inače član SUBNOR-a, kao potomak borca kaže da je sa tim pokušajem revizije istorije bar u Srbiji završeno, te da kao narod imamo vrlo jasno opredeljenje prema antifašizmu. On je izrazio uverenje da će Beograd biti domaćin Balkanskog samita antifašističkih organizacija, navodeći da je prestonica Srbije pravo mesto jer je poznato da je dao najveći doprinos u borbi protiv fašizma i najviše je stradao.\nPročitajte još: Vesić za PINK: Kada se radovi završe, sve će u Beogradu biti mnogo bolje, efikasnije i funkcionalnije i u korist građana\nVesić je članove FIR-a upoznao sa zakonom koji omogućava vraćanje imovine Jevrejima, a koji je usvojen u parlamentu, ističući da je Srbija prva država u Evropi koja je donela takvu odluku. Bilo je, kaže, reči i o problemima koji postoje u našem društvu poput pokušaja rehabilitacije pojedinih saradnika okupatora.\n-Sa tim moramo da se izborimo kao društvo - rekao je Vesić. Navodeći da je na sastanku u Skupštini grada istaknuto da u mnogim zemjlama Evrope ima pokušaja revizije istorije, Vesić je rekao da toga nema u Srbiji zahvaljujući vrlo jasnoj politici predsednika Vučića, Vlade Srbije, a i grada Beograda. Predsednik SUBNOR-a Dušan Čukić rekao je na konferenciji za novinare da su gosti, koji su došli iz cele Evrope bili posebno impresionirani jednim "neuobičajenim činom".\nNaime, na Starom sajmištu jutros prilikom polaganja venaca na Spomenik žrtavma genocida u Drugom svetskom ratu bila je garda Vojske Srbije po naredbi predsednika Republike, koji je vrhovni komandant. To nije uobičajeno, budući da oni uveličaju ceremoniju kada dolazi strani šef države ili izaslanik, dok civilima ne odaju počast.\n-To je priznanje antifašitima i antifašizmu u Evropi. Ta odluka da Beograd bude domaćin balkanske konferencije je dokaz koliko naša zemlja želi mir, da Balkan ne bude predigra za ratove u Evropi - rekao je Čukić.\nVesić poziva slovenačke kompanije da ulažu u Beograd


Pokrajinski sekretarijat za energetiku i mineralne sirovine - Potpisani ugovori o dodeli bespovratnih sredstava javnim ustanovama u Vojvodini\nutorak, 19 april 2016\nPotpisani ugovori o dodeli bespovratnih sredstava javnim ustanovama u Vojvodini\nPokrajinski sekretar za energetiku i mineralne sirovine, mr Nenad Stanković, potpisao je ugovore o dodeli bespovratnih podsticajnih sredstava, na osnovu dva javna konkursa Sekretarijata za energetiku i mineralne sirovine. Reč je o dodeli bespovratnih podsticajnih sredstava za sufinansiranje realizacije projekata korišćenja biomase za proizvodnju toplotne energije u javnim ustanovama i realizaciji projekata korišćenja solarne energije za primenu tople potrošne vode u objektima javne namene.\nPrema rečima pokrajinskog sekretara, na osnovu prvog konkursa potpisani su ugovori sa šest aplikanata, od ukupno sedam prijavljenih. Ukupan iznos sredstava dodeljen po tom konkursu iznosi nešto više od dvadeset i jedan milion dinara, od planiranih dvadeset i sedam.\nPo drugom konkursu apliciralo je sedamnaest javnih ustanova, od kojih je devet ispunilo sve tražene uslove po Konkursu. Sredsva koja su izdvojena za projekte devet aplikanata iznose 28 miliona dinara, dok je svaka ustanova izdvojila minimalno 20 odsto za realizaciju projekata.\nZa realizaciju projekata se određuju primereni rokovi, od tri do šest meseci, a konkretno za ova dva konkursa rok je do kraja tekuće godine. Javne ustanove u obavezi su da raspišu javnu nabavku i obezbede realizaciju po projektu sa kojim su aplicirali. U slučaju da se pojave problemi sa javnom nabavkom ili izvođačima radova, ili kada postoje opravdani razlozi za produženje roka, potpisuju se aneksi ugovora i rokovi se produžavaju za mesec ili dva. Uglavnom, većina ustanova uspe da u predviđenom roku realizuje projekte, istakao je sekretar Stanković.\nPrema projektnoj dokumentaciji koju su ustanove dostavile, utvrđeno je da će uštede koje će se postići realizacijom ovih projekata iznositi od 20-60% . Uglavnom će biti zamenjeni gas i mazut i to solarnom energijom, odnosno biomasom.


Boško Obradović ispred Skupštine Srbije, 10. maj\nRadio-televizija Srbije (RTS) odbila je zahtev lidera opozicionog pokreta Dveri Boška Obradovića za gostovanjem u večernoj emisiji na toj nacionalnoj televiziji u trajanju od 60 minuta u kojoj bi, kako je tražio, objasnio razloge zbog kojih od 10. maja štrajkuje glađu ispred Skupštine Srbije.\nRukovodstvo RTS-a je u odgovoru na zahtev navelo da Obradović "ne odustaje od namere da bude nezakoniti i neizabrani glavni urednik informativnog programa Radio-televizije Srbije". Kako su naveli u pismu, RTS će o tome obavestiti i Evropski parlament i novinarska udruženja.\nČlanovi pokreta Dveri ostavili su 17. maja posle protesta podrške lideru i poslaniku tog pokreta Bošku Obradoviću i Ivanu Kostiću u zgradi RTS zahtev da se Obradoviću i Kostiću omogući pojavljivanje na javnom servisu kako bi objasnili razloge štrajka glađu.\n"O razlozima zbog kojih ste se odlučili za ovaj vid protesta redovno smo izveštavali u našim informativnim emisijama. I to od prvog dana", navelo je rukovodstvo RTS-a u pismu Obradoviću i dodalo da je ta televizija "svoj zadatak, tačnog, pravovremenog i nepristrasnog informisanja, obavila".\nPozivajući Obradovića da prekine štrajk glađu, RTS je naveo da tom televizijom "nisu zadovoljni ni vlast ni opozicija".\n"Podržavamo Vaš zahtev da tužilaštvo prestane da selektivno radi svoj posao. Da ga nije tako radilo, već bi neko odgovarao za nasilan upad u RTS 16. marta prošle godine", navodi se u odgovoru.\nTokom antivladinih protesta "1 od 5 miliona" u Beogradu, grupa demonstranata predvođena Boškom Obradovićem upala je 16. marta 2019. u zgradu RTS-a tražeći da im se omogući gostovanje na javnoj televiziji.\nObradović je štrajk glađu ispred Skupštine Srbije počeo 10. maja, zahtevajući da vlast pozove opoziciju na dijalog i da za šest meseci pomeri parlamentarne i lokalne izbore koji su zakazani za 21. jun. Poslanik Dveri Ivan Kostić mu se pridružio dva dana kasnije.


pink.rs | Potpisan Memorandum o namerama za saradnju AP Vojvodine i Nižnjeg Novgoroda (FOTO)\nMirović izjavio je tom prilikom da se potpisanim Memorandumom otvara mogućnost povezivanja dve regije u oblastima privrede, poljoprivrede, kulture i visokog obrazovanja.\n- Potpisivanje Memoranduma između Vlade AP Vojvodine i Vlade Nižegorodske oblasti doprineće uspostavljanju i intenziviranju saradnje u svim oblastima koje imaju potencijal i pospešiti razvoj trgovinskih i ekonomskih odnosa ruskih i srpskih kompanija“, rekao je Mirović.\nTokom posete Nižnjem Novgorodu, Mirović je obišao „GAZ“, jednu od vodećih ruskih kompanija u oblasti autoindustrije, sa čijim je rukovodstvom razgovarao o konkretnim modelima za uspostavljanje saradnje i u toj oblasti.\n- Uveren sam da će naši odnosi u godinama koje dolaze biti sadržajniji, jer smo stvorili osnov na kom ćemo podsticati i razvijati međuregionalnu saradnju - izjavio je Mirović.\nPotpisan Memorandum o razumevanju AP Vojvodine i kineske pokrajine Hajnan (FOTO)\nPotpisan memorandum o osnivanju međunarodnog Kulturnog konzorcijuma Aktivarijum\nIntenziviranje odnosa AP Vojvodine i kineske provincije Fuđien


Odbijena žalba Radničkog na gol Šefika u finalu kupa ! - Vaterpolo vesti\nPočetna » Domaća takmičenja » Odbijena žalba Radničkog na gol Šefika u finalu kupa !\nOdbijena žalba Radničkog na gol Šefika u finalu kupa !\nUtakmica finala Kupa Srbije između Radničkog i Crvene zvezde neće biti ponovljena, kako je u žalbi zahtevao tim iz Kragujevca. Odlukom Takmičarske komisije Vaterpolo saveza Srbije žalba je odbijena pa trofej kupa ostaje u rukama crveno-belih koji su u nedelju na Tašmajdanu slavili 12:11 pogotkom golmana Denisa Šefika u poslednjoj sekundi. Prva osnova žalbe Kragujevčana, da je Šefik uputio šut nakon isteka vremena, odbijen je pregledom snimka pošto je utvrđeno da je lopta napustila šaku golmana pre zvuka sirene koja je jedino validno merilo za istek vremena. Drugi osnov žalbe, da je Zvezedin golman zamahnuo jednom pre nego što je izveo loptu, što po novim pravilima, nije dozvoljeno, odbijen je jer takva pitanja ne mogu biti osnov žalbe budući da se radi o slobodnom sudijskom uverenju. Ipak sudije finala Nenad Golijanin i Željko Ragač suspendovani su na najmanje pet mečeva. Sledeća instanca eventualne dalje žalbe Radničkog je Arbitraža Olimpijskog komiteta Srbije.\nSaopštenje Vaterpolo saveza Srbije povodom žalbe Radničkog :\nTakmičarski odbor je odbio žalbu Radničkog Kon Tiki. Po završetku sastanka koji je trajao oko 90 minuta javnost je obaveštena o odlukama. Na osnovu analize snimka utvrđeno je da je Šefik šutirao kao golu Radića neposredno pre zvuka sirene kojom se označava kraj utakmice. Taj deo žalbe Radničkog je mogao da se podvede pod materijalnu povredu pravila.\nDrugi deo žalbe koji se odnosio na nepropisno izvodjenje udarca od strane Šefika je takodje odbijen jer po Pravilniku ovakve odluke ne mogu biti predmet žalbe jer predstavljaju slobodno sudijsko uverenje.\nDoneta je odluka da se suspenduju sudije Nenad Golijanin i Željko Ragač i najmanje pet utakmica neće biti delegirani za utakmicu a ta kazna može da bude i veća.\nRadnički imao pravo žalbe Arbitraži Olimpijskog komiteta Srbije.


Istorija interneta | Smore Newsletters\nveljko is using Smore flyers to spread the word online.\nGet email updates from veljko:\nFollow veljko markovic\nContact veljko markovic\nIstorija interneta počinje razvojem prvih računara i prvim vizijama o umrežavanju. U svom poznatom članku u časopisu Atlantic Monthly, Venivar Buš je istakao da nedostaci u razmjeni novih teorija i otkrića usporavaju naučni napredak. Kao odgovor na taj problem, on je zamislio jedan sistem za brzu razmjenu i organizovanje naučnih informacija, na raspolaganju svima kome su potrebne i nazvao ga memex. Memex je trebalo da bude jedan transparentan sistem gdje su uskladišteneknjige, slike, časopisi, novine, rukopisi i naučni eseji i bilješke, tako da svako ko ima računar i znanja o njegovom sistemu indeksiranja može da im pristupi.\nprve ideje o umrezavanju racunara\nGodine 1962., prvi direktor ARPA-e, Džek Rujna, postavio je matematičara, psihologa i velikog poznavaoca računarstva, Džozefa Liklajdera na čelo ARPA-inog komandnog i kontrolnog odjeljenja. U svom eseju Man-Computer Simbiosis iz 1960. godine, Liklajder je predložio ideju o interaktivnom računarstvu koju danas svi korisnici računara podrazumjevaju. Inspiracija su mu bili vizionarski tekstovi Buša i Alana Tjuringa o upotrebi računara za uvećanje ljudske inteligencije smatrajući da će računari biti mnogo više od običnih mašina za računanje. Takođe je smatrao da će veza između ljudi i računara dovesti do toga da se bitne odluke donose u saradnji a problemi rješavaju u realnom vremenu, bez kašnjenja karakterističnih za računarstvo 1950ih.\nKao dodatak svim ovim revolucionarnim idejama, Liklajder je bio prvi koji je predvidio povezivanje računara koji se nalaze na različitim mjestima, udaljeni jedni od drugih. Devet godina prije nego što je tako nešto postalo stvarnost,\nOd teorije ka praksi umrežavanja\nIako je Liklajder zamislio šta je to što bi jedna distriburiana interaktivna mreža računara mogla postići, a Tejlor koje bi probleme mogla riješiti, Leonard Klajnrok je 1961. godine teorietisao o novoj komunikacionoj tehnologiji koja bi takvu mrežu učinila mogućom. Dva glavna problema koje je trebalo riješiti prije pokušaja stvaranja jedne takve računarske mreže bili su: (a) sposobnost mreže da podrži primanje i obradu podataka preko postojećih telefonskih linija dovoljno brzo da omogući njihovu efikasnu obradu i u realnom vremenu, i (b) stvaranje mreže koja može da podrži jedinstvene potrebe koje uključuje razmjena podataka generisanih pomoću računara. Još dok je bio student na MIT-u, 1961. godine, Klajnrok je predložio ono što će kasnije dobiti ime tehnologija komutacije paketa, odnosno najefikasniji način za prenos podataka u mreži. Dvojica drugih istraživača, Bob Dejvis u Britanskoj nacionalnoj fizičkoj laboratoriji i Pol Baran u korporaciji RAND,\nMreža ili internet\nUspjeh Međunarodne konferencije o računarskim komunikacijama, učinio je da se redovi naučnika zainteresovanih za mreže na bazi komutacije paketa značajno prošire. Međutim, konferencija je takođe pokazala da još uvijek postoje značajne prepreke za ostvarenje Liklajderove vizije o ...mislećoj centrali koja bi imala funkcije današnjih biblioteka ujedno sa anticipiranim naprecima u tehnologijama skladištenja, preuzimanja i razmjeni informacija… Iako su se sada umreženi računari mogli koristiti za dijeljenje elektronskih komunikacija, razmjenu datoteka i sl., te iste opcije nisu bile dostupne između različitih mreža. Drugim riječima, računarski naučnici koji su radili na Univerzitetu u Juti, iz mreže ARPANET, nisu mogli razmijenjivati komunikaciju i datoteke sa svojim kolegama na Univerzitetu u Mičigenu, iz mreže MERIT.\nMreža širine i dometa interneta, ubrzo je prevazišla sposobnosti njenih korisnika da prate sve moguće lokacije informacija. U preko 50 000 poveznih mreža, praćenje lokacija datoteka i IP adresa je postalo prosto nemoguće. Uvidjeviši problem, računarski naučnici su krenuli da pišu softver koji bi pomogao korisnicima da pronađu i razmijenjuju datoteke. Jedan od najpopularnih je bio Gopher, koji su 1991. godine napisali Pol Lajnder i Mark P. Makejl iz Univerziteta u Minesoti. Gopher i njegovi nasljednici su omogućili korisnicima da pretražuju datoteke koje bi mogli preuzeti na svoje računare putem protokola za razmjenu datoteka (File Transfer Protocol - FTP). Gopher je bio jedan protokol interneta koji je nudio tekstualni ili komandni interfejs za preuzimanje datoteka i podataka sa računara servera. Sajtovi bazirani na Gopher-u su organizovali datoteteke tako da su korisnici mogli da ih pretražuju. Ova rane verzije softvera za pretraživanje interneta, donekle su riješile problem i umnogome olakšale pronalaženje datoteka na internetu\nConnect with veljko markovic


Vesti online / Vesti / Svet / Ponovo sukobi na istoku Ukrajine, ima mrtvih\nPonovo sukobi na istoku Ukrajine, ima mrtvih\nDva ukrajinska vojnika su poginula, a osam ih je povređeno u poslednja 24 sata u sukobima s proruskim snagama na istoku Ukrajine, saopštila je ukrajinska vojska.\nNovi sukobi na istoku Ukrajine, ubijena dva vojnika\nPortparol ukrajinske vojske Oleksander Motuzijanik optužio je proruske pobunjenike da su upotrebili teško naoružanje zabranjeno prema mirovnom sporazumu iz Minska.\n- Dva ukrajinska vojnika su poginula, a osam ih povređeno posle sukoba - rekao je novinarima u Kijevu Motuzijanik.\nOn je rekao da su sukobi izbili u gradu Avdivka, pod kontrolom ukrajinskih snaga bezbednosti, oko 10 kilometara od Donjecka, uporišta prosuskih snaga.\nViše od 9.000 ljudi stradalo je od početka sukoba u aprilu 2014. u istočnoj Ukrajini. Mirovni pregovori su u zastoju nekoliko meseci. Kijev i Zapad optužuju Rusiju da vojno podržava pobunjenike, što je Moskva demantovala.\n* Ovo Kijev krije: Na desetine mrtvih vojnika na istoku Ukrajine\n* Ukrajinski front ponovo aktivan: Vojska zasula Donjeck granatama\n* Prorusi počeli da izdaju pasoše


Međunarodni centar za razvoj finansijskog tržišta - Proizvodi - UPA\nUPA – Utvrđivanje prava na akcije\nStručnjaci Centra su od početka sprovođenja procesa privatizacije u Srbiji prisutni sa informatičkom podrškom čiji je zadatak da maksimalno uprosti i ubrza potrebne procedure. Kao plod velikog praktičnog iskustva stečenog na privatizaciji velikih sistema (Hemofarm Koncern a.d., Velefarm a.d. Holding kompanija, Tehnogas a.d., Apatinska pivara a.d., i dr.) nastao je UPA – informacioni sistem za utvrđivanje prava na akcije.\nUPA se sastoji iz svih procedura potrebnih za unos, obradu i utvrđivanje prava na besplatne akcije, kao i obračun eventualne redukcije, formiranje i štampu potrebnih obaveštenja i ugovora o upisu besplatnih akcija.\nKako je formiran prema instrukcijama Ministarstva za privatizaciju RS, UPA daje sve potrebne izveštaje (i elektronske) koji se šalju Ministarstvu za proveru upisa. Takođe, UPA ima mogućnost usaglašavanja upisanih prava na akcije sa Privremenim registrom i ISUP-om, a preko njega i sa Centralnim registrom.\nUPA je posebno značajan za sprovođenje utvrđivanja prava na besplatne akcije kod društvenih preduzeća koja se privatizuju putem tendera i aukcije.


Miletić: Nadam se prvoj šetnji bez incidenata | Autonomija\nMiletić: Nadam se prvoj šetnji bez incidenata\nTrebalo bi da dođe do organizovanja parada ponosa u i u drugim gradovima Srbije, poput Novog Sada ili Niša\nČlan organizacionog odbora Parade ponosa Goran Miletić izjavio je da će taj skup biti održan u nedelju u Beogradu i izrazio očekivanje da će proteći bez incidenata.\n„U nedelju će se šetati. Nadamo se da će ovo biti naša prva šetnja bez incidenata“, kazao je Miletić. On je dodao da policija, ipak, još nema definitivni stav o održavanju Parade i da će konačnu odluku doneti narednih dana.\nOn je u emisiji „Pravi ugao“ Radio televizije Vojvodine rekao da, prema njegovim saznanjima, nema ni najavljenih ni prijavljenih skupova protiva Parade ponosa.\n„Nema negativnih nagoveštaja, mi bi smo želeli da bude potrebe za manje obezbeđenja, ali izgleda da će sve biti na istom nivou kao prošle godine“, naveo je Miletić i dodao da će se povorka Parade ponosa kretati ulicama Kneza Miloša i Kralja Milana do Trga Nikole Pašića u centru Beograda.\nMiletić je rekao da organizatori Parade i organizacije za zaštitu prava LGBT osoba imaju dobru saradnju sa policijom i da ona traje tokom cele godine.\n„Saradnja sa policijom je konstantna, izgrađeno je međusobno poverenje i to je najbolji dokaz da institucije u Srbiji mogu da rade svoj posao. Ali se mora naglasiti da je to počelo da se dešava tek kada je pokazana politička volja“, kazao je. Dodao je da je, kada je reč o tužilaštvu situacija drugačija, da tužilaštva veoma često rade sporo i da se dešava da se veoma jednostavni pravni postupci oduže na nekoliko godina.\nOn je naglasio da bi trebalo da dođe do organizovanja parada ponosa u i u drugim gradovima Srbije, poput Novog Sada ili Niša.\n„Ali to treba da bude inicijativa LGBT zajednica u tim gradovima. U Hrvatskoj se, na primer, parade u Zagrebu održavaju već 11 godina, ali u Splitu i Osijeku je to počelo tek pre dve-tri godine“.\nSagovornik RTV-a naveo je da istraživanja pokazuju da postoje izvesni pomaci u Srbiji kada je reč o prihvatanju LGBT osoba među građanima.\n„Smanjen je procenat sa 74 na 62 odsto građana koji misle da je homoseksualnost bolest. Takođe, sa 10 na 18 odsto je povećan broj građana koji kažu da poznaju osobu koja propada LGBT populaciji. Ti građani, naravno i osuđuju nasilje nad homoseksualcima“, naveo je.\nMiletić je istakao da je za njega „najšokantniji podatak“ da su u Srbiji mladi ljudi netolerantniji prema homoseksualcima od starih.\n„Školska deca u velikom procentu odobravaju nasilje prema LGBT populaciji, dok su stariji ljudi tolerantniji“, ukazao je i napomenuo da su, među prijavljenima vršiocima nasilja nad LGBT osobama najčešći školski drugovi\nOn je naveo da se organizacije koje se bore za prava LGBT zajednice zalažu za usvajanje zakona koji bi ozakonio istopolne zajednice i da to nije isto što i legaliazcija homoseksualnih brakova.\n„Evropski sud za ljudska prava je presudio u sporu protiv Italije i naložio joj da popuni pravnu prazninu koja postoji u vezi sa istpolnim životnim zajednicama. Mi smo članica Saveta Evrope i ta presuda važi i za Srbiju i mislim da je bolje je da to uradimo bez pritiska. Od 47 članica SE do sada je 27 to uradilo“, kazao je Miletić, navodeći da predlog tog zakona postoji već dve godine, da se razgovaralo sa predstavnicima nekih institucija ali da se nije naišlo na naročit prijem kod poslanika u Narodnoj skupštini.\nMeđu zahtevima LGBT zajednice, dodao je, nalaze se i predlog zakona koji bi omogućio osobama koje promene pol da promene lične podatke, kao i da parlament usvoji zakon protiv homofobije.\n„Kada se Parada završi, uglavnmom prestaje i sva politička podrška koju imamo. Zato želimo da se parlament odredi pravno neobavezujućim dokumentom kakva je deklaracija“ ukazao je.\nOn je naveo da bi promene odnosa društva prema LGBT populaciji često mogle da budu brže.\n„Na primer, kada je reč o udžbenicima, mislim da bi mnogo brže i bez ikakve pompe trebalo da budu izbačeni delovi koji, na primer, karakterišu homoseksualnost kao bolest“, kazao je. Miletić je podsetio da sve do 1994. godine homoseksualnost bila krivično kažnjiva.\nLDP: Parada je način da pokažemo poštovanje za sve razlike\nLiberalno demokratska partija (LDP) saopštila je danas da će učestvovati na Paradi ponosa, koja će se održati u nedelju u podne. LDP je najavila da će, kao i svake godine, šetati sa prijateljima iz Beogradskog prajda.\n„Parada ponosa svake godine predstavlja priliku da proverimo koliko je slobodno naše društvo i koliko svaki čovek koji ovde živi može da računa na državu, njene zakone i institucije kao čuvare svih naših prava. Prava da slobodno živimo, volimo, verujemo, ne verujemo, radimo, mislimo, glasamo ili ne glasamo“, navodi se u saopštenju LDP.\nU njemu se ocenjuje da je Parada ponosa način da se pokaže poštovanje za sve razlike, da se izbori za pravo na svaki način života koji ne ugrožava drugog i da se suprotstavi svakom ko to pravo želi da ugrozi.\n„Pozivamo sve ljude koji dele naše ideje i pogled na svet, da velikom šetnjom još jednom pokažemo koliko smo slobode do sada izborili, ali i da podsetimo da je pred nama još uvek dug put do stvaranja modernog društva i države koja je zaštitnik svakog svog građanina“, piše u saopštenju LDP.


Sunce u prostoru, po želji – Avlija\nUnutrašnje osvetljenje kuća, stanova, poslovnih i javnih prostora doživeće, sasvim sigurno, revoluciju u narednim godinama, zahvaljujući kompaniji Mitsubishi Electric Corporation. Stručnjaci zaposleni u ovom multinacionalnom gigantu sa sedištem u Tokiju razvili su tehnologiju unutrašnjeg osvetljenja koja može da podražava dnevne promeme prirodne svetlosti u širokom rasponu – od izlaska sunca, preko svetlosti koje daje plavo osunčano nebo, do sutona. Sve se odvija automatski i programirano, u skladu sa realnim proticanjem vremena, pa ljudi na osvetljavanje mogu u potpunosti da zaborave.\nNovi sistem sastoji se od tanke ploče i rama prečnika manjeg od 10 centimetara, koji emituje LED svetlost po svom obodu, uz pomoć visokih tehnologija. U suštini, imitira se rasipanje koje se javlja u prirodi kad sunčeva svetlost prolazi kroz molekule vazduha u atmosferi. Tada počinje da dominira plava svetlost kratkih talasnih dužina u odnosu na crvenu dugih talasnih dužina, pa nebo izgleda plavo kad ga gledamo odozdo – sa zemlje.\nPaneli se postavljaju na plafon ili zidove, na način na koji smo navikli, i njihov broj može da varira u zavisnosti od potreba. Mogu se ređati i u nizu, a zbog dimenzija su daleko diskretniji i lepši od postojećih sistema rasvete.\nOni koji su imali priliku da vide novu japansku tehnologiju osvetljenja svedoče da prostor izgleda veći i otvoreniji, a posebno će mu se obradovati oni koji rade u kancelarijama i drugim prostorima bez dnevne svetlosti, ili osoblje i pacijenti u bolnicama, na primer. Do potpune komercijalizacije ideje i dolaska sunčanih panela u prodavnice treba sačekati, kako se predviđa – dve do pet godina.\nTags: budućnost, enterijer, LED rasveta, osvetljenje, rasveta


Strategija za `loše` kredite\n17/08/2015 | 11:29\nStrategija za rešavanje problematičnih kredita predviđa unapređenje kapaciteta banaka i državnih institucija, a stečaj i prodaja potraživanja od građana biće dodatno analizirani zbog osetljivosti problema, rekli su u Ministarstvu finansija.\nKako su agenciji Beta rekli u Ministarstvu, očekuje se da će rešavanje problema nenaplativih kredita uticati na smanjenje troškova banaka, a time i na pad kamatnih stopa.\n"Mere ekonomske, monetarne i fiskalne politike dale su određene rezultate, ali je nivo nenaplativih kredita u Srbiji i dalje značajan i predstavlja realnu prepreku za kreditnu aktivnost", rekli su u ministarstvu.\nPored toga, povećaće se kapaciteti i stručnost sudova, ali i državnih institucija kao poverilaca u postupcima restrukturiranja, istakli su u ministarstvu i dodali da će, po potrebi, doneti i dodatne mere.\n"Za sprovođenje nekih od mera, kao što je uklanjanje poreskih prepreka biće predviđen rok do kraja godine, dok su neke druge veoma složene i zahtevaju više godina, poput povećanja osposobljenosti sudova", rekli su u Ministarstvu.\nDodali su da su predložena rešenja usaglašena su sa Međunarodnim monetarnim fondom, Svetskom bankom i Evropskom bankom za obnovu i razvoj i da se očekuje nastavak saradnje sa tim insitucijama u primeni mera.\nVW dve godine prikrivao bezbednosni problem\nFOTO: Ovako bi mogao da izgleda Appleov iCar\nIZJAVA DANA: Toliko o OSTANKU u Srbiji posle KORONE


Milenijum Osiguranje: Na letovanje sa polisom osiguranja koja pokriva i COVID-19 – Plodna Zemlja\nMilenijum osiguranje i ove godine pruža mogućnost kupovine putnog osiguranja sa dodatnim pokrićem za COVID-19, koje obuhvata neophodnu medicinsku pomoć u slučaju bolesti izazvane ovim virusom.\nUkoliko se odluče za polisu sa ovim pokrićem, klijenti će tokom putovanja imati pokrivene troškove za medicinsku pomoć i u slučaju iznenadne infekcije virusom Covid 19, kao i troškove prevoza radi pružanja adekvatne pomoći i usluge hitne medicinske evakuacije, odnosno povratka osiguranika u zemlju prebivališta, do odabranog limita navedenog na polisi. Dodatno pokriće za COVID-19 odnosi se na teritoriju cele Evrope, uključujući Tursku i Rusiju, i na teritoriju Egipta, za putovanje koje traje najduže 30 dana.\nZa turistička putovanja u Evropi i najpopularnijim destinacijama kao što su Egipat, Turska, UAE, cena polise sa osnovnim pokrićima za boravak od 11 dana (10 noćenja) iznosi 1.069 dinara a ukoliko se ugovori i dopunsko pokriće za COVID-19, iznos je 1.336 dinara.\nTagoviCOVID-19 Milenijum osiguranje Putno osiguranje Putno osiguranje sa dodatnim pokrićem


mojTaxi Touch ’n’ Go /Aplikacija: Najbrže i najlakše do taksija u Sarajevu / Radio Sarajevo\nmojTaxi Touch ’n’ Go / Aplikacija: Najbrže i najlakše do taksija u Sarajevu\n05. 05. 2016. u 12:46:00 N. K.\nGrađani Sarajeva od danas mogu koristiti smartphone aplikaciju mojTaxi Touch 'n' Go, pomoću koje mogu na najbrži način pronaći slobodan taksi i pozvati ga.\nTokom prethodne dvije godine, ovu aplikaciju testirala je firma Sarajevo Taxi.\n„mojTaxi Touch ’n’ Go aplikacija kreirana je tako da bude maksimalno jednostavna za korištenje. Iz dizajna aplikacije smo izbacili sve nepotrebno i fokusirali se na ono najneophodnije: kako pozvati brzo i jednostavno taxi, bez komplikovanih procedura i gubljenja vremena“, izjavio je za Radiosarajevo.ba Kenan Hurla, predstavnik firme Sarajevo Taxi i jedna od osoba koja je najviše bila involvirana u razvijanje ove aplikacije.\n„Kompletan razvoj aplikacije radili su programeri iz Bosne i Hercegovine, a prosječno vrijeme pronalaska slobodnog vozila i narudžbe preko ove aplikacije je četiri sekunde“, dodaje on.\nSve što trebate uraditi jeste skinuti aplikaciju na svoj pametni telefon, a zatim se registrirati koristeći validnu e-mail adresu. Nakon aktivacije aplikacije u vašem korisničkom profilu ostat će zabilježeni svi vaši pozivi, kao i sva taksi vozila kojima ste se vozili koristeći mojTaxi Touch ’n’ Go.\nPutem aplikacije taksi možete pozvati na dva načina – automatski pozivajući najbliže slobodno vozilo, ili manuelno birajući bilo koje slobodno vozilo označeno zelenim pinom na mapi.\nPoziv obavljate putem interneta, što znači da, ukoliko ste priključeni putem Wi-Fija, nećete imati trošak telefoniranja. Također, u samim taksi vozilima koja se nalaze u mojTaxi sistemu možete koristiti besplatni Wi-Fi.\n„Korisnicima je na raspolaganju preko 100 vozila koje mogu pozvati na osnovu ove aplikacije, a osim Sarajeva planira se da mogućnost korištenja i u drugim gradovima. Osim što vam štedi novac, te što je brz i efikasan, mojTaxi Touch ’n’ Go je i siguran način korištenja taksi prevoza, kojeg ćete sigurno rado koristiti čim ga jednom isprobate“, zaključuje Kenan Hurla.\nTagovi: Sarajevo taksi aplikacija


Tači: Euleks je kraj za srpske paralelne strukture\nPremijer Kosova Hašim Tači izrazio je uverenje da će se misija EU rasporediti širom Kosova, kao i da će ukinuti paralelne srpske strukture na Kosovu. Premijer Kosova rekao je da će osnov za delovanje Euleksa biti Ustav Kosova i odbio mogućnost da dodje do podele Kosova. "Ni na koji način neće biti podele. Nezavisna i suverena država Kosova je nepovrediva. Misija EU je u funkciji ovog principa. Paralelne strukture su bez nade, njima je došao kraj", rekao je Tači. Kosovo i Srbija će ubuduće razgovarati, ali samo kao dve suverene i nezavisne države, rekao je Tači. "Ali razgovora koji osporavaju suverenitet i jedinstvo države Kosovo neće nikada biti. Nezavisna i suverena država Kosova sada je medjunarodna istorijska i politička činjenica", rekao je kosovski premijer.


Druženje savremenih gimnazijalaca sa pesnikom Simom Potkonjakom | Savremena gimnazijaSavremena gimnazija\nDruženje savremenih gimnazijalaca sa pesnikom Simom Potkonjakom\nNovember 8, 2016 Comments Off on Druženje savremenih gimnazijalaca sa pesnikom Simom Potkonjakom\nSavremeni gimnazijalci su u četvrtak, 27. oktobra, u svojoj školi razgovarali sa pesnikom, pripovedačem i dramskim piscem Simom Potkonjakom, neposredno pre posete 61. Međunarodnom beogradskom sajmu knjiga.\nInteresantan dijalog između učenika i pisca\nStvaralački opus Sime Potkonjaka je veoma bogat, pa su se učenici, tokom skoro dvosatnog druženja, upoznali samo sa nekim njegovim delima. Pesnik je savremenim gimnazijalcima čitao odabrane pesme za mlade, nakon čega su mu učenici otkrili svoje čitalačke navike, pričali o đačkom životu i predstavili Savremenu gimnaziju, ističući sve prednosti modernog pristupa obrazovanju.\nOsim što se bavi stvaralačkim radom, Simo Potkonjak je zaposlen u Ministarstvu prosvete, nauke i tehnološkog razvoja, a sa savremenim gimnazijalcima je podelio svoje utiske o obrazovanju i razmenjivao mišljenja o značaju savremenih pristupa nastavi.\nVažnost poezije za bogaćenje rečnika\nOvakvim posetama Savremena gimnazija se trudi da učenicima približi savremene autore, omogući im da ih upoznaju i shvate da poezija ne pripada samo prošlosti, već da je i deo njihove stvarnosti i njihovog vremena. Savremeni gimnazijalci to shvataju i rado uživaju u druženju sa uspešnim piscima, baš kao što je i Simo Potkonjak.


EVO KAKO NAS ŠPIJUNIRAJU: NSA dala milione Guglu, Fejsbuku i Majkrosoftu! - B a l k a n o i d\nHome » »Unlabelled » EVO KAKO NAS ŠPIJUNIRAJU: NSA dala milione Guglu, Fejsbuku i Majkrosoftu!\nDokumenta koja je Gardijanu prosledio Edvard Snouden opisuju probleme zbog odluke američkog suda i obilaženju zakonskih akata\nLONDON - Američka nacionalna bezbednosna agencija (NSA) platila je milione dolara za troškove najvećih internet kompanija, obuhvaćenih programom za prisluškivanje "Prizma", piše Gardijan, pozivajući se na poverljive materijale koji su mu dostavljeni.\nList piše da su troškovi plaćeni nakon odluke suda da su pojedine aktivnosti NSA bile neustavne. Kompanije "Gugl", "Jahu", "Majkrosoft" i "Fejsbuk" pretrpele su troškove da bi ispunile nove zahteve za sertifikaciju nakon presude FISA suda. FISA je Zakon o nadgledanju i obaveštajnim radnjama u inostranstvu iz 1978. godine, a u sudskoj presudi od oktobra 2011. godine navodi se da je NSA time što nije razdvojila domaće od stranih komunikacija prekršila četvrti amandman.\nIako se ova presuda ne tiče direktno programa "Prizma", dokumenta koja je Gardijanu prosledio odbegli američki obaveštajac Edvard Snouden opisuju probleme koje je ova odluka nanela agenciji i napore koje je trebalo da uloži da bi uskladila svoje operacije. Ovaj materijal prvi je dokaz finansijskog odnosa između vodećih internet kompanija i NSA, navodi britanski list.\nObaveštajna agencija mora da ima godišnje "sertifikate" koje potpisuje FISA sud kako bi imala pravni okvir za operacije nadzora. Međutim, sertifikati su, nakon presude, bili obnavljani na privremenoj osnovi, dok je agencija radila na iznalaženju rešenja za procese koji su proglašeni nelegalnim. U belešci NSA sa oznakom "strogo poverljivo" iz decembra 2012. godine navodi se da je to dovelo do višemilionskih troškova, koje je moralo da pokrije Odeljenje za posebne izvore ove agencije.


Danas 19 godina od ubistva novinara Momira Stokuće u Prištini\nDanas se navršava 19 godina od kako je foto-reporter i saradnik “Politike” Momir Stokuća ubijen u porodičnoj kući u Prištini, koju nije želio da napusti kada su tri mjeseca ranije međunarodne snage preuzele odgovornost za bezbjednost na Kosovu, saopštilo je Udruženje novinara Srbije /UNS/.\nU saopštenju se navodi da porodica nikada nije dobila informaciju o istrazi i okrivljenima za ubistvo, a istraživanje UNS-a otkriva i da je prijava policiji UNMIK-a “nestala” iz njihove arhive, što se pravda promjenom nadležnosti istražnih organa i selidbom.\nPodataka o ovom ubistvu nema ni u Euleksu, nema ga ni Specijalno tužilštvo Kosova, niti srpsko Tužilaštvo za ratne zločine, ističu iz UNS-a.\nIako UNS godinama unazad podsjeća na ovaj zločin Branku Damnjanović, sestru ubijenog novinara, za 19 godina nije pozvao nijedan istražni sudija.\nDamnjanovićeva je za UNS rekla da je porodica za ubistvo saznala iz televizijskih vijesti.\n“Odmah sam otišla u Prištinu, gde sam preko Komiteta za pomoć pokušala da prenesem njegovo telo u Niš, gde je cela porodica već živela, ali mi nisu dozvolili. Nisam mogla da ga sahranim ni u Prištini. Tada je situacija bila teška, morali bi da obezbede celo groblje da bi omogućili sahranu”, rekla je Damnjanovićeva.\nOna je navela i da o smrti brata nije dobila nijedan zvaničan dokument, osim jednog papira koji su joj dali u bolnici i koji je morala da ostavi u manastiru.\nMomir Stokuća ubijen je 21. septembra 1999. godine, a sahranjen je 24. septembra 1999. godine u Gračanici. Njegovo tijelo porodica je prenijela u Niš 2014. godine.


SAOPŠTENJE DEMOKRATSKE STRANKE | ZR KLIK\nPolitika- Uloga politike u savremenom društvu je ogromna. Ona određuje pravac kretanja jedne zemlje, ima veliku važnost u planiranju i realizaciji ciljeva, ne samo u državi već i na nivou lokalne zajednice. Politika je na kraju krajeva pokretač i podloga za aktivnosti koje se dešavaju u svim oblastima koje čine srž svakog društva: Ekonomija, Poljoprivreda, Zdravstvo, Kultura, Sport, itd. S druge strane u funkcionisanju političkog sistema jedne zemlje ogromnu ulogu imaju političke stranke. Svako mora da prihvati činjenicu da ni jedna politička stranka nije idealana, nego da ona predstavlja jedan sistem koji stalno treba popravljati, menjati i samim tim unapređivati.\nOno što se primećuje u poslednje vreme, da veliki broj ljudi u potpunosti ignoriše politička dešavanja, smatrjući da će na taj način izbeći svaku vrstu političkog uticaja. Kada smo pre desatak dana imali zajedničku tribinu u mesnoj zajednici Veljko Vlahović, u vezi sa pitanjima koje se tiču fabrike vode, moglo se primetiti, da svako od građana koji su se javili da postave neko pitanje, odmah na početku imaju potrebu da naglase kako ih politika i političke stranke uopšte ne interesuju. Ono što je evidentno u posledne vreme je da je ova vlast uspela da određen broj ljudi prosto uvuče u svoje redove, jedan mali broj ljudi je ostao dosledan da se za svoje političke ciljeve bori u okvirima opozicionih političkih stranaka, ali postoji ogroman broj onih koji ćute ne izjašnjavaju se i što je najgore ne izlaze na izbore. Kao čovek, mogu da razumem da su mnoga očekivanja izneverena, jer su se očekivali bolji rezultati u ekonomiji, poljoprivredi, privredi. S druge strane kao novi predsednik Demokratske tranke u Zrenjaninu, želim da zajedno sa svojim stranačkim kolegama unesem svežinu u političkim dešavanjima u Zrenjaninu, a i šire.\n-Mi u Demokratskoj stranci ponosni smo na svaki pozitivan rezultat u periodu od 2000 do 2012 godine, ali i tekako svesni i gršaka koje su pojedini funkcioneri činili u tom periodu. Ne mogu a da ne dodam da mnogi od njih više i nisu članovi Demokratske stranke, neki su čak i veoma aktivni u drugim političkim strankama. Iz iskustva znam da nikada niko nije uspeo da pobegne od istine, a istina je ta da smo za sve ovo vreme uspeli da dođemo do najkvalitetnijih ljudi, ljudi sa visokim moralnim integritetom, što je prvi i osnovni preduslov za uspešno bavljenje politikom. Alisa Kockar, Miroslav Kalanj i mogi drugi mladi ljudi pred kojima je život, ostali su dosledni svojim politčkim ubeđnjima za koje se nedvosmisleno bore. S druge strane tu su brojni dugogodišnji članovi Demokratske stranke koji nam svojim iskustvom nesebično pomažu u jednom cilju da revitalizujemo i unapredimo rad Demokratske stranke- rekao je Miroslav Simanić predsednik Gradskog odbora DS Zrenjanin\n-Sve ono što je dobro u politici ove zemlje jeste rezultat Demokratske stranke svidelo se to nekom ili ne. Da bismo i nastavili demokratskim putem, jasno je, potrebna nam je jaka Demokratska stranka, a da bi Demokratska stranka bila jaka potrebna nam je vaša podrška, kako se u buduće ne bi dešavali ovakvi propusti kao sa fabrikom vode – istakao je Simanić.


AKTUELNO Arhive - Stranica 21 od 23 - AzilSrbija\nnedelja, 20. januar 2019.\nPočetna / AKTUELNO (Strana 21)\nMađarska ide pred sud u Strazburu zbog izbjegličkih kvota\n17. novembra 2015.\tAKTUELNO, EVROPA I MIGRANTI 0\nBudimpešta, 17.novembar – Ma?arski parlament ovlastio je vladu da sudskim putem pokuša osporiti odluku Europske unije o obaveznim kvotama relokacije izbjeglice po zemljama ?lanicama. U tekstu koji je parlament usvojio navodi se da plan o kvotama ne uzima u obzir na?elo supsidijarnosti i nacionalnim parlamentima uskra?uje mog?nost da o tome …\nAPC U ŠIDU – Velike gužve, kapaciteti nedovoljni\n11. novembra 2015.\tNAJNOVIJE, NOVOSTI IZ APC 0\nŠid,11.novembar – Timovi Centra za zaštitu i pomo? tražiocima azila (APC/CZA) prisutni su me?u izbeglicama u Šidu svakodnevno po 24 sata. Naši pravnici, psiholozi i pedagozi su prisutni i u Adaševcima i u Prihvatnom centru u Principovcu gde svakodnevno asistiraju i daju ljudima sve informacije koje su im od zna?aja …\nSlovenija diže ogradu prema Hrvatskoj\n10. novembra 2015.\tAKTUELNO, NAJNOVIJE 0\nLjubljana, 10. novembar – Slovenija sutra po?inje da diže ži?anu ogradu prema Hrvatskoj, potvrdio je ve?eras gradona?elnik Zavr?a Miran Vuk. On je pozvao i svoje sugra?ane da do?u i pomognu u dizanju ograde, jer ?e tako, po njegovim re?ima, štititi i svoje domove. Dizanje ograde prema Hrvatskoj na popodnevnoj konferenciji …\nAustrija pooštrila zakon o azilu\n9. novembra 2015.\tAKTUELNO, EVROPA I MIGRANTI 0\nBe?, 3. novembar – Austrijska vlada izmenila je zakon o azilu i uvela “azil na odre?eno vreme”, koji ?e po?eti da se primenjuje ve? od 15.novembra. Prema ovom pooštrenom zakonu osobe kojima je u njihovoj zemlji ugrožena egzistencija dobi?e uto?ište u Austriji na rok od tri godine, a posle tog …\nDo kraja 2016. još tri miliona migranata\nBrisel, 5. oktobar – Evropska unija prognozira da bi do kraja 2016. u EU moglo da stigne još tri miliona migranata, nakon što je do sada u 2015. u potrazi za sigurnim mestom za život ili poslom stiglo više od 700.000 ljudi. U jesenjim ekonomskim prognozama Evropske komisije objavljenim 5. …\nEU: Na Balkanu centri za registraciju i identifikaciju migranata\n9. novembra 2015.\tAKTUELNO, NAJNOVIJE 0\nBrisel, 9. novembar – Evropska unija razmatra da u balkanskim zemljama koje nisu ?lanice EU postavi centre gde bi se primali zahtevi za azil desetina hiljada migranata koji dolaze iz Gr?ke, rekli su danas ministri EU u Briselu. Ministar spoljnih poslova Luksemburga Žan Aselborn, koji je predsedavao sastanku u Briselu, …\nBeograd, 2. novembar – Šef delegacije EU u Srbiji Majkl Devenport uru?io je ugovore o direktnoj bespovratnoj pomo?i Komesarijatu za izbeglice i migracije Republike Srbije i organizacijama civilnog društva HELP (Hilfe zur Selbsthilfe), ASB (Arbeiter Samariter Bund) i Danski savet za izbeglice (DRC). Komesarijat za izbeglice i migracije dobi?e 1,5 …\nSrbija obećala smeštaj za jos 3000 izbeglica\n5. novembra 2015.\tAKTUELNO, EVROPA I MIGRANTI 0\nBrisel, 5. novembar – Srbija je obavestila Evropsku uniju da ?e pripremiti 3.000 dodatnih mesta za privremeni smeštaj izbeglica, pored ve?, prošle nedelje, preuzete obaveze za 3.000 smeštajnih kapaciteta.To je danas saopštila portparolka Evropske komisije Mina Andreeva. Ona je rekla i i da je Hrvatska izvestila Evropsku komisiju i ?lanice …\nIzbeglice iz Grčke avionom prebačene u Luksemburg\n4. novembra 2015.\tAKTUELNO, NAJNOVIJE 0\nAtina, 4. novembar – Grupu od 30 izbeglica danas je preba?ena avionom u Luksemburg što predstavlja po?etak realizacije plana Evropske unije, vrednog 780 miliona evra, sa ciljem da se smanji teret sa zemalja koje su se najviše našle na udaru priliva izbeglica. Šest porodica iz Sirije i Iraka danas su …\nNova izbeglička ruta: Iz Rusije preko artičkog prelaza u Norvešku\n4. novembra 2015.\tAKTUELNO, EVROPA I MIGRANTI 0\nOslo, 4. novembar – Norveška policija saopštila je danas da je 196 tražilaca azila, što je rekordan broj u jednom danu, ušao u Norvešku iz Rusije preko arkti?kog grani?nog prelaza Storskog. Izbeglice iz Sirije, Iraka, Avganistana i Libana, izbegavaju?i opasno putovanje preko Sredozemnog mora, pronašle su novi put koji ih …\nSTRANA %TRENUTNA_STRANA% of %UKUPNO_STRANA% « First...10«1920212223\t»


"Ruska vojna baza brani Srbiju od vojske Kosova" | Vestinet.rs\nPočetna POGLEDI\t„Ruska vojna baza brani Srbiju od vojske Kosova“\nBezbednosne snage Kosova nisu naoružane teškom tehnikom ali već imaju sasvim solidne pešadijske i specijalne snage, kao i prateću logistiku.\nFormirao ih je i obučio NATO.\nZbog najave Prištine da će formirati vojsku i pretnje da će prekinuti briselski dijalog, predsednik Srbije Tomislav Nikolić zakazao je za danas u 13 časova sednicu Saveta za nacionalnu bezbednost.\nVojni analitičar pukovnik u penziji Goran Jevtović kaže za „Sputnjik“ da ta sednica Saveta povodom formiranja ’vojske Kosova‘ kasni bar pet godina, jer je ona formirana davno, samo nema takav naziv.\nKako kaže, njen zvaničan naziv je Bezbednosne snage Kosova, nije naoružana teškom tehnikom ali ima sasvim solidne pešadijske i specijalne snage, kao i prateću logistiku.\n„Tu ’vojsku Kosova‘ formirao je NATO. Već pet godina u Ministarstvu bezbednosnih snaga Kosova u samim bezbednosnim snagama rukovodi general Rahman Rama, inače komandant operativne zone Šalja iz perioda 1998. i 1999. iz sastava OVK.\nProblem je samo u njenom nazivu i izmeni zvanične strategije i doktrine koja zasad ne predviđa da štiti teritorijalni integritet i suverenitet takozvane države Kosovo.\nSednica Saveta koja će danas biti održana na terenu neće promeniti ništa suštinski, već će imati samo umirujući uticaj na građane Srbije“.\nJevtović, međutim, naglašava da su Bezbednosne snage Kosova nastale na temeljima nikada rasformirane OVK. Podseća da ako taj film vratimo unazad 18 godina videćemo ozbiljnu snagu te vojske, i to ne samo mirnodopski deo koji broji oko tri hiljade ljudi već imaju i nekoliko desetina hiljada obučenih boraca koje mogu da mobilišu.\n„Kosovski zaštitni korpus (što je bio izgovor za nerasformiranje terorističke vojske Kosova) prerastao je u Bezbednosne snage Kosova, a ukoliko otvorite njihov sajt videćete da se radi o pravoj vojsci koja uveliko učestvuje u programu Partnerstva za mir, na vojnim vežbama i seminarima.\nNjihov oficirski i podoficirski kadar se već pet-šest godina školuje u NATO centrima. Počev od SAD, gde imaju prve pitomce na Vest pointu, preko Nacionalnog koledža u Vašingtonu, zatim Kraljevskog koledža u Londonu i drugim NATO školama širom Evrope“.\nNažalost, prema mišljenju penzionisanog pukovnika Jevtovića, „vojska Kosova“ može veoma brzo, u roku od 72 sata, da preraste u ozbiljnu oružanu silu od nekoliko desetina hiljada ljudi iza kojih logistički i finansijski stoji NATO kao savez, ali i njegove članice ponaosob.\n„Zanimljivo je da su albanska i ’kosovska‘ vojska praktično objedinjene i što se tiče školstva i zajedničkih obuka.\nOne su praktično u fizičkom spoju, i to predstavlja veliku pretnju ne samo za Srbiju već i za ceo region, a to odlično znamo mi koji smo ratovali na Kosovu“, naglašava Jevtović.\nOn ističe da Rusija u ovoj situaciji može mnogo da nam pomogne tako što ćemo joj dozvoliti da formira jednu ili dve baze na teritoriji Srbije.\nTako smo jednu ozbiljnu silu koja se naučno dokazala kao odlična u odbrani protiv izuzetno moćnog protivnika jednostavno demontirali.\nImali smo 1.100 tenkova, preko 3.500 jedinica artiljerijskog oružja, više od 500 oklopnih vozila, snažnu logistiku i razvijenu infrastrukturu, i naravno da sada kada svega toga više nema svi u regionu predstavljaju opasnost za našu zemlju“.\nProblem sadašnjeg rukovodstva je što želi da revitalizuje tu silu ali je potrebno vreme, smatra penzionisani pukovnik Goran Jevtović.\nPravi potez bi bio vojno savezništvo sa Rusijom, onako kako je to uradio predsednik Sirije Bašar el Asad, jer je sva priča o vojnoj neutralnosti krajnje degutantna, smatra Jevtović.\n„Vojno neutralan ne znači ništa, jer vam onda niko ne garantuje bezbednost u slučaju bilo čije agresije. Na našu nesreću, mi znamo da brojne članice NATO-a imaju aspiracije ka našoj teritoriji, tako da je suludo govoriti o miru i vojnoj neutralnosti kada nam naši vekovni neprijatelji pokazuju šta žele sa nama.\nNe možemo geostrateške državne procene i predviđanja sprovoditi tako što ćemo pretpostavljati ni na kakvim činjenicama da nas niko neće napasti.\nU tom smislu je vojna neutralnost, koja inače kao vojni termin ne postoji, potpuno iluzorna.\nProblem je što i taj izraz po prirodi stvari umrtvljuje odbrambenu sposobnost jedne nacije i nije poželjna pogotovo u ovakvoj konstelaciji odnosa u svetu“, zaključuje Jevtović.\nBezbednosne snage Kosovavesti\nCNN-ova mašinerija laži, još uvek pokušava da satanizuje Vladimira Putina! (VIDEO)


SAD izrazile razočaranje zbog izveštaja u kome se kritikuje CIA\nSjedinjene Države su izrazile razočaranje zbog novog izveštaja CIA za prebacivanje i zatvaranje osumnjičenih terorista u Evropi predstavljale kršenje medjunarodnog prava. Državni sekretarijat je saopštio da je saradnja američkih i evropskih obaveštajnih službi spasla mnoge živote.\nIzveštaj pripremljen po nalogu saveta Evrope, najnoviji je u nizu kritičkih procena o saradnji američke Centralne obaveštajne agencije sa sličnim evropskim službama u prebacivanju i zatvaranju osumnjičenih terorista. Glavi autor izveštaja, švajcarski senator Dik Marti, naveo je 14 evropskih zemalja koje su možda bile umešane u te operacije.\nSjedinjene Države odbijaju da iznesu pojedinosti o tim aktivnostima, ali tvrde da su operacije bile u skladu sa zakonom i da zatvorenici nisu mučeni. Predstavnik državnog sekretarijata Šon MekKormak rekao je da je Bušova administracija razočarana tonom i sadržajem pomenutog izveštaja. On je rekao da su takvi transferi zatvorenika medjunarodno priznata praksa i da bez njih mnogi poznati medjunarodni kriminalci nikada ne bi bili uhvaćeni. MekKormak je dodao da nema ničeg mračnog u saradnji američkih i savezničkih obaveštajnih agencija:\n”U izveštaju kao da postoji jedan ton koji implicira da je u tim aktivnostima bilo nečeg lošeg i nezakonitog. To ne može biti dalje od istine.“\nU izveštaju švajcarskog senatora kaže se da nema dokaza, ali da raspoložive informacije nagoveštavaju da je CIA imala tajne zatvore u Evropi i da je nekoliko zemalja dozvolilo preletanja aviona sa zatvorenicima. U izveštaju se ne tvrdi da je CIA primenjivala metode mučenja, ali se kaže da se takve operacije svode na neku vrstu pravne i sudske diskriminacije, što bi moglo da podstakne gnev u muslimanskom svetu i dovede do novih terorističkih napada.\nMekKormak je rekao da će američki zvaničnici rado odgovoriti na bilo kakve specifične optužbe švajcarskog senatora i njegovih kolega, iako bi javna diskusija o tekućim obaveštajnim operacijama mogla da ih dovede u pitanje i izloži opasnosti one koji u njima učestvuju.


COVID-19: Očekuju se teški mjeseci u Italiji | Korona virus Vijesti | Al Jazeera\nCOVID-19: Očekuju se teški mjeseci u Italiji\nU Italiji u posljednja 24 sata više od 40.000 novozaraženih i 550 preminulih (EPA)\nU Sjedinjenim Američkim Državama u posljednja 24 sata registrovano je rekordnih 184.514 novih slučajeva korona virusa, a preminuo je 1.431 pacijent, pokazuju podaci Univerziteta “Johns Hopkins”.\nBroj novooboljelih najviši je u jednom danu od početka pandemije i četvrti dan zaredom bilježi rekordne vrijednosti, prenosi Tanjug.\nUkupno je od početka pandemije zaraženo najmanje 10,73 miliona ljudi, dok je umrlo više do 244.000, prenosi.\nOčekuju se teški mjeseci u Italiji\nU Italiji u posljednja 24 sata više od 40.000 novozaraženih od COVID-a 19, a broj preminulih je 550.\nIz vladinog tijela koje prati epidemiološku situaciju, takozvanog naučnog-tehničkog komiteta, poručuju da je “blago opala prenosivost zaraze… 1.4, ali da je još rano reći da je to posljedica novih vladinih mjera”, prenosi dnevni list “Il Fatto Quotidiano”.\nMinistar za zdravstvo Roberto Speranza ocjenjuje da se radi “o dobrom signalu ali da nas još čekaju mjeseci odricanja”, piše agencija Ansa.\nItalijanska vlada je, da bi lakše pratila epidemiološku situaciju i ciljano uvodila mjere ograničenja, podijelila regije na tri zone, žutu, narandžastu i crvenu, u ovoj zadnjoj su ona područja gdje je epidemiološka situacija najteža i gdje se uvodi regionalni karantin.\nSa današnjim danom, od 20 regija njih 16 su u narandžastoj ili crvenoj zoni a to, prema naučno-tehničkom komitetu, znači da je “epidemiološka situacija na cijeloj nacionalnoj teritoriji veoma ozbiljna”.\nBroj novozaraženih u Češkoj nastavlja da opada\nVišesedmične restriktivne mjere u Češkoj radi suzbijanja pandemije korona virusa počinju da daju rezultate, pošto je u posljednja 24 sata registrovano 7.357 novih slučajeva COVID-a 19.\nTo je dvostruko manje nego prije samo deset dana, kada je zabilježeno više od 15.000 novooboljelih.\nMinistarstvo zdravlja saopštilo je danas da je preminuo još 171 pacijent, a ta brojka uključuje 104 smrtna slučaja od petka i revidirane podatke za prethodne dane, prenosi Reuters.\nOve sedmice prvi put od početka oktobra, Češka je dnevno registrovala manje od 10.000 novozaraženih, a broj pacijenata u bolnici opada treći dan zaredom.\nBroj smrtnih slučajeva u Turskoj na nivou iz aprila\nTakođe, prema podacima Ministarstva zdravlja objavljenim sinoć, primetan je trend rasta novih infekcija pošto je registrovano 3.045 novooboljelih, a riječ je samo o ljudima koji imaju simptome COVID-a 19.